text:
– प्रमोद कुमार तिवारी
हमनी के ई बतावत कबो ना थाकेलीं कि भोजपुरी एगो अइसन भाषा हऽ जवना में ‘मैं’ हइए ना हऽ, एहमें खाली ‘हम’ होला. मैं आ हम में सबसे बड़ अंतर तऽ इहे होला नू कि ‘मैं’ खाली अपना बारे में सोचेला, जबकि ‘हम’ सबकर चिन्ता करेला. अगर एह बात के आज के भोजपुरिया समाज पर लागू कइल जाव आ अपना आप से ई सवाल पूछल जाव कि एह समाज के लोग के‘हम’ के केतना फिकिर बा? कवनो समाज में ‘हम’ के केतना भाव आ मात्रा बा एकरा के जाने के कुछ आसान उपाय बा.
1. समाज में केतना भेद भाव आ एक दूसरा के लेके पूर्वग्रह के मात्रा केतना बा?
2. समाज में सार्वजनिक सुविधा स्कूल, पुस्तकालय, दवाखाना, कुँआ, पोखर, चौपाल, खेल के मैदान, सार्वजनिक भवन आदि के कइसन व्यवस्था बा?
3. धार्मिक स्थल में कतना खुलापन, साफ सफाई आ दूसर व्यवस्था बा? यानी अमीर, गरीब, छोट बड़ हर जाति के मरद-मेहरारू के पूजा करे, खाए पीए, उठे, बइठे, रहे आदि के कइसन सुविधा बा?
4. समुदाय के कमजोर वर्ग यानी बच्चा, बुजुर्ग, स्त्री खातिर समाज का खास व्यवस्था कइले बा?
5. जिनगी के प्रमुख संस्कार जनम, बियाह, मरनी आदि में केतना एकजुटता, केतना सरलता (रूपिया-पइसा से ले के व्यवस्था तक में) भा केतना जटिलता बा?
6. आ सब बात के एक बात, समाज के ताकतवर आ सफल लोग के अपना गांव-घर आ समाज खातिर केतना योगदान बा?
अब आईं तनी तुलना क लीहल जाव!
एही भारत में एगो सिक्ख समाज बा, पंजाब के. एकर बात हम एहसे कर रहल बानीं कि सिक्ख लोग के मूल ग्रंथ गुरुग्रंथ साहिब में भोजपुरिया कबीर से लेके रैदास तक के बात भरल बा आ सिक्ख लोग एह संतन के बानी से सीख लेबेला. एह समाज के लोग रउआ के भीख मांगत ना लउकी, खाली अपने ना कवनो समाज के लोग उनुका भीरी भा उनुका क्षेत्र में चल जाई त ओकरा के खाए, पीए सूते के व्यवस्था गुरुद्वारा में हो जाई. ईहे ना कई बार अइसन मौका आइल बा जब देस-विदेस में बसल लोग अपना समाज के बेहतरी खातिर खाली रूपिये पइसा से ना बलुक मेहनत क के भरपूर योगदान देले बा. बहुत दिन नइखे भइल जब उनुका पवित्र सरोवर में गंदगी हो गइल रहे त अमेरिका कनाडा तक ले सिक्ख लोग जुट गइल आ कीच तक काछ के दू दिन में ओकरा के चमका दिहलस.आज पू रा दुनिया में सरदारजी लोग लउकत बाड़े त ओकर सबसे बड़ कारण ईहे बा कि सब लोग एक दूसरा के ‘हम’ मानेले आ ऊपर पहुंचल लोग समाज के नीचेवालाअपनालोग के बाँह थाम लेबेला. ऊ चाहे टैक्सी चलावे भा चाय बेचे, बाकिर कुछ न कुछ व्यवस्था कर लेबेले.
एगो दुसरका समाज के उदाहरण लीं, एह घरी हम गुजरात में रह रहल बानीं. इहाँ रोजे हमरा के पटेल समाज, जोशी समाज आदि के बारे में सुने के मिलत रहेला. पटेल समाज के मतलब पूरा गुजरात के पटेल समाज ना. अलग-अलग जवार के सैकड़न गो अइसन समाज बा! गुजरात के प्रमुख त्योहार गरबा के समय, बहुत बड़ स्तर पऽ गरबा नाच के आयोजन होला! दूर दूर से गायक-वादक लोग आवेले. खूब बड़का बड़का स्पीकर लागेला, एकदम दिन कऽ देबेवाला लाइट से ले के 9 दिन तक खाए-पीए के आ नाचेवाला-वाली लोग के पुरस्कार तक के व्यवस्था कइल जाला. टिकट लगा के भा पास के जोगाड़ कऽ के लोग अइसन नामी गरबा नाच आयोजन के देखे जाले बाकिर हमार पड़ोसी एकाध दिन छोड़ के कबो अइसन आयोजन में ना जाले! एक दिन हमरा से कहले कि एक बेर हमनी के समाज के जलसा में चलीं! ऊ हमरा के लेके एगो लइकिन के हास्टल में पहुंचले, हॉस्टल के छत प बहुते साधारण ढंग से एगो टेप बजा के लइकी लोग गरबा करत रहे! एह हॉस्टल में उनुका गांव आ आसपास के गाँव के लइकी लोग रह के पढ़ाई करेली. गांव से सैकड़न किलोमीटर दूर, पइसा रूपिया के चिंता से मुक्त रह के लइकी लोग के काम खाली पढ़ाई करे के बा. उनुका बाबू माई के जेतना जुरेला, दे देला ना त ओह समाज के समर्थ लोग बाकी खरचा उठावेले. ई अउर कुछ ना ह एह समाज के ‘हम’ के भावना ह. ‘अमूल, जइसन सहकारिता के अद्भुत आंदोलन अइसहीं ना बन जाला, पहिलहीं से ओकरा खातिर एगो ‘हम’ के जमीन तइयार रहेला.
एह सब के तुलना तनी भोजपुरिया समाज से कइल जाव! अपवाद हर जगह होले बाकिर कतना जिला मुख्यालय, ब्लॉक में, कतना गांव में रउआ अइसन पुस्तकालय, स्कूल, हॉस्टल भा दवाखाना देखले बानीं, जवना के लोग अपना खरचा से चलावेले. कतना अइसन लोग से मिलल बानीं जे कहत होखे कि छोड़ीं सरकार के, कब ले ओकर मुंह जोहल जाई? चलीं हमनिए के मिल के ई काम निबटा देत बानीं जा.
भोजपुरिया इलाका आई.ए.एस, डॉक्टर, इंजीनियर से ले के नेता लोग खातिर विख्यात रहल बा. गुजरात के आधा ले बेसी बड़का अधिकारी लोग यूपी बिहार के बा. देश विदेश में भोजपुरिया डॉक्टर, इंजीनियर भरल बाड़े. राजेन्द्र बाबू, लाल बहादुर शास्त्री से ले के जयप्रकाश नारायण तक तमाम लोग राष्ट्रीय स्तर पऽ अपना समाज-सेवा भाव के स्थापित कइले बाकिर ई समाज ओह आदर्श के केतना पकड़लस?
समुदायिक सेवा के कऽ गो आंदोलन एह इलाका में चलल? छत्तीसगढ़ आ राजस्थान में सफल अधिकारी लोग अपना समुदाय के लइकन खातिर गांव में कोचिंग चलावेले, समय निकाल के ट्रेनिंग देबेले, नीमन किताब खरीद के देबेले जवना के सुंदर परिणाम मिलेला. पूरा भारत में एसटी प्रोफेसर आ आइएएस खोजब तऽ अधवा से जादा मीणा लोग भेंटाई. एगो गांव में 30-40 गो अधिकारी मिल जाले. एतना गरीबी, बेरोजगारी, लाचारी भोजपुरिया इलाका में भरल बा, इहां कऽ गो गांव में अइसन सर्वहितकारी सेंटर चल रहल बा?
पूरा दुनिया पहिले से जादे संपन्न आ तमाम तकनीकी सुविधा के मामला में बेहतर भइल बिया. तमाम देश के लोग अपना करीबी समाज के बेहतरी खातिर सामुदायिक स्तर पऽ काम करे में लागल बा. लोगबाग समूह-समाज-समुदाय-क्लब-दल आदि बना के कुछ अइसन कर रहल बा कि केहू अतना न पछुआ जाव कि ओकरा से मिले बतियावे में संकोच होखे लागे. खास तौर से दू गो चीज बहुते महत्व के हऽ जवना पऽ पूरा दुनिया के लोग ध्यान देला. स्कूल आ अस्पताल. स्कूल नयका पीढ़ी के पूरा भविष्य के नेंव राखेला आ अस्पताल के चक्कर में तऽलखपतियो के खाकपति बनत देरी ना लागे. पहिले ई दूनो पहुंच में रहे. आधा स्कूल के काम घर-गांव के बड़ बुजुर्ग सम्हार लेत रहले आ जड़ी बूटी से ले के वैद्य जी के दवाइयो आधा ले बेसी रोग के सम्हार लेत रहे, बाकिर नया जमाना में बहुत कुछ बदल गइल बा. शिक्षा के अइसन गलाकाट दुकानदारी बा कि बिना पइसा के कुछुओ भेंटाइल दुलुम बा आ जब खेत खरीहान खातिर जगह मुश्किल हो गइल बा आ एक एक इंची जमीन खातिर मार हो रहल बा तऽ ‘सेंहुड़ आ बिसकनरा’ कहां भेंटाए वाला बा. अइसन में समाज आ गांव के पिछड़ल वंचित लोग (खाली जाति के आधार पऽ ना) खातिर कवन राह बचत बा? असल में एगो नया समाज के अब जरूरत बा.
जब जीए के पूरा ढंगे बदल गइल, समूह आ गांव के पूरा रंगे बदल गइल तऽ अब सामाजिक कामों के कुछ नया रूप देबे के पड़ी. हमनी के जीवन में जइसन नया बदलाव आइल बा, ओकरा में कुछ अउर बदलाव करे के जरूरत बा. कवि अरुण कमल के शब्द में कहीं तऽ ‘खतम हो चुकल बा पुरान, आ नाया आइल अबहीं बाकी बा.’ पहिले गांव अपना आप में स्वतंत्र इकाई होत रहे आ लोग घर, परिवार के साथे साथे अपना समाजो के चिंता करत रहे. चार गो आश्रम में से दू गो 40-50 साल ले खतम हो जात रहे. वानप्रस्थ आ संन्यास आश्रम तऽ घर के माया से दूर हो के समाज कल्याण के बात करे खातिर बनल रहे. आज तऽ हालत ई बा कि गोड़ कब्र में लटकल बा बाकिर मन माया में अझुराइल बा. कबीर से ले के तमाम संत लोग रोज एक बार इयाद दिला देत रहे कि ‘चोला माटी के राम, एकर का भरोसा, चोला माटी के’ बाकिर आज हर घंटा रउआ के बिजी राखेवाला एगो नया मशीन आ जात बिया. कबो खतम ना होखेवाला एगो नया सिरियल शुरू हो जात बा. समाज के का कहल जाव दुआरो पऽ बइठे के फुर्सत नइखे बाँचत. पहिले समाज के एगो व्यवस्था रहे, तमाम तरह के अतिवाद के बादो एगो खास तरह के समरसता रहे. गांव में केहू के बियाह होखे तऽ खाना बनावे के काम से ले के खटिया, बिछावन तक के व्यवस्था बिना हर्रा फिटकरी लगले हो जात रहे. रिश्तेदारी के लोग पइसा भले न दे बाकी चाउर दाल से ले के दही तक के व्यवस्था सम्हार लेत रहे. अब सबकुछ आर्डर देला से हो जाला, हो सकेला कि कुछ लोग रूपिया पइसा भी दे दे बाकिर जवन समूह भावना घरे घरे से बर्तन जुटावे में काम करत रहे ओकर भरपाई ना भइल. तनी सा मुस्किया के नीमन बेडसीट देबेवाली भउजी से ले के टुटही खटिया देबेवाला देखजरन काका तक के बात के रस के कवन विकल्प तइयार भइल बा? तरकारी काटत, खाना बनावत घरी जवन गवनई आ दुखम सुखम होत रहे ओकरा बदला में आज का मिलल बा?
एह पूरा प्रक्रिया में जवन आंखी के लाज बनत रहे, जवन रिश्ता बिकसत रहे, जवना से कवनो खेत भा सड़क पऽ अकेल लइकी लउकला पऽ पहिला विचार मन में ई आवे कि फलनवा काका के रिश्तेदार हई, ओकरा जगह पऽ आज नया का आइल बा? हमनी के मोबाइल, टीवी से ले के कार जहाज तक के सुविधा पा लेनी जा, बाकिर ई सब पावे के चक्कर में जवन छूटत गइल ओकरा के संजोवे के कोशिश ना भइल. एकरा खातिर आज के समय आ पूरा समाज जिम्मेदार बा, हम मानत बानीं बाकिर लोग एकर विकल्प ढूंढ रहल बाड़े. एह हालात के सुधारे खातिर भोजपुरिया समाज का कर रहल बा, कुछ लोग के तऽ आगे आवहीं के पड़ी. हमनी अइसन लोग से उमेद ना राख सकेनी जे एक बेर के रोटी के जोगाड़ में परेशान बा भा दवाई के पइसा ना होखला के कारण ओझा सोखा के लगे जाए खातिर मजबूर बा.
इहाँ साधन संपन्न लोगन के आ ताकतवर लोग के आगे बढ़ के बीड़ा उठावे के पड़ी. पहिले गांव में रमलीला भा रसलीला आवत रहे तऽ ऊ लोग के खर्चा खातिर पूरा गांव बीड़ा ना उठावत रहे. कुछ गीनल चुनल लोग ओहू घरी जिम्मेदारी लेत रहे आ पूरा गांव ओकर रस लेत रहे. आज अइसन काहें ना हो सके? काँहे सब मिल के सहजोग ना कर सके? तब ई हम भाव कहाँ बा?
हम बहुते छोट आदमी हईं, भाषा आ साहित्य के छात्र हईं एह से एगो उदाहरण एही क्षेत्र से ले रहल बानीं. रोज सुनत रहेनीं कि भोजपुरिया लोग के संख्या 18 करोड़ भा 20 करोड़ बा. बाकिर भोजपुरी में एक्को अइसन प्रकाशन संस्थान नइखे जवन स्तरीय किताब के छापे आ वितरित करे के नीमन व्यवस्था कऽ सके. पांडेय कपिल जी कुछ शुरू कइनी बाकिर 100 किताब तक संख्या ना चहुंप पावल. भोजपुरी अकादेमी के करनी-धरनी, भगवाने मालिक बा. कई गो विश्वविद्यालय में भोजपुरी सिलेबस में बा, एकर एगो बाजार बा बाकिर ढंग के प्रकाशन नइखे. परिणाम ई होला कि या त अपना पइसा से कहीं से छपवावेले लोग भा भाषा बदल के हिन्दी के राह पकड़ेले. एही के दूसरा रूप पत्रिका सब में लउकेला. जादातर पत्रिका खरीददार के भरोसे ना, संपादक के जिद आ आपन जियान, के भरोसे चल रहल बाड़ी स. का 18 करोड़ वाली भाषा के लगे 5 हजार अइसन खरीददार ना मिल सकेले जे 25-50 खरच के एगो पत्रिका ले ले. मान लेहीं रउआ खुद नइखीं पढ़ल चाहत, खरीद के रख लीहीं. हो सकेला केहू अउर ओकरा के पढ़े.
आजकाल इंटरनेट आ वेब पत्रिका के जमाना आ गइल बा. भेजे में पइसा ना लगे बाकिर स्तरीय सामग्री तइयार करे में, लिखवावे में, संपादित करे में तऽ मेहनत आ समय लागेला नू? एकरा बदला में लेखक संपादक के काहें ना कुछ मिले के चाहीं. रउआ नीमन लेख कहानी भा कविता लिखेवाला के मानदेय दे के देखीं, बढ़िया रचना के लाइन लाग जाई आ कूड़ा करकट अपने किनारे हो जाई. केतना बदनसीब बा भोजपुरिया समाज जवन ढंग के एगो पत्रिका के नियमित निकाले खातिर साधन ना मुहैया करा सके. केतना गरीब बा भोजपुरिया समाज जवना के लगे 10 गो अइसन दिलदार अमीर नइखे जे कह सके कि हम भोजपुरिया भाषा आ संस्कृति के बेहतरी खातिर काम करेवाली संस्था के खरचा उठाइब, रउआ बस स्तरीय काम करीं.
कतना कमजोर बा ई समुदाय कि मिलजुल के भी एगो ढंग के अइसन पुस्तकालय नइखे बना पावत जहां अब ले प्रकाशित भोजपुरी के हर रचना उपलब्ध हो जाए. समाज जवाबदेही तय कऽ के अइसन काम करा सकेला बाकिर ओकरा खातिर कुछ लोग के कमर कसे के पड़ी, आपन मैं छोड़े के पड़ी. खाली बड़का-बड़का बात में ना व्यवहार में. हमार एगो परिचित छोटी गो प्रयोग कइले. अपना गांव में अखबार, रोजगार समाचार आ प्रतियोगिता दर्पण आदि के व्यवस्था कऽ दिहले. ऊ दिल्ली में रहेले बाकिर पइसा दिहला के साथे इहो सुनिश्चित कइले कि रोज अखबार गाँवें चंहुपो. मात्र दू साल में ओह गांव के तीन गो लइकन के सरकारी नौकरी में चयन हो गइल. पहिले लोग के पते ना चलत रहे कि कब कहां के फारम भरे के बा. जबले सूचना पहुंचे डेट खतम हो जात रहे. इहे ना रोज समाचार पढ़ला से चेतना आइल, सरकारी सुविधा के बारे में पता चलल आ ब्लॉक के जवन अफसर बुड़बक बना देत रहे ओकरा के मजबूर हो के सुविधा देबे के पड़ल. जब एक आदमी के सकारात्मक सोच आ हजार पांच सौ खरच कइला से एतना बड़ बदलाव आ सकत बा तऽ पूरा समाज के लोग खड़ा हो जाई तऽ केतना बड़ बदलाव आई.
मराठी भाषी एगो हिन्दी के कवि रहले मुक्तिबोध. ऊ लिखले कि –
‘ज्यादा-ज्यादा लिया, दिया बहुत बहुत कम
मर गया देश, जीवित रह गए हम’
का हमनियो के अपना आप से ई सवाल कबो पूछेनी जा कि ‘हम’ के बात पऽ कॉपीराइट राखे वाला भोजपुरिया समाज के प्रतिनिधि के रूप में हमनी के केतना देले आ लवटवले बानीं जा? लेबे के काम तऽ खूब कइनीं जा बाकिर देहनीं जा केतना? आ अब ना तऽ कब?
भोजपुरी दिशाबोध के पत्रिका पाती के मार्च 2016 अंक से साभार
प्रमोद कुमार तिवारी (हिन्दी विभाग)
गुजरात केन्द्रीय विश्वविद्यालय,
सेक्टर-29, गांधीनगर, गुजरात-382030


c: text/html

text:
भोजपुरिया स्टार पवन सिंह के सफलता के जादु आजुकाल्ह पूरा बिहार में धमाल मचवले बा. उनकर दू गो नयका रिलीज फिल्म देवरा बड़ा सतावेला आ गठबन्धन प्यार के एके साथ रिलीज भइल आ दुसरको हफ्ता में ओहि तरे धूम मचवले बा. सत्तर गो सिनेमा हालन में रिलीज एह दूनू फिल्मन खातिर टिकट खिड़की पर दर्शकन के भारी भीड़ हटे के नाँवे नइखे लेत.
दुनु फिल्म में अलग अलग तरह के किरदारन के बखूबी निभावे वाला पवन सिंह के एह साल चार गो अउरी फिलिम बन के तइयार बाड़ी सँ जवना के नाम बा, भगजोगनी, चोरवा बनल दामाद, प्यार बिना चैन कहाँ रे, आ सईंया का साथे मइईयाँ में. निर्माता आलोक कुमार के फिल्म भईया के साथ ओढ़निया वाली आफ फ्लोर बिया.
(स्रोत : प्रशान्त निशान्त)

robotstxt: allowed

filter: keep


text:
Doglwa Marta Ae Mai 2 Song Detail
SONG – DOGLWA MARTA AE MAI – 2
SINGER – PRAMOD PREMI YADAV
LYRICS -RAUSHAN SINGH
LEBAL – WAVE MUSIC
दोग्लवा मरता ऐ माई 2 Lyrics in Hindi
छोलनिया फेंक के
खाना बनइनी,थरिया उठइनी
ले जात रही रोटी सेंक के-2
त रतिया मरले बा बलमुआ हो
छोलनिया फेंक के-2
म्यूजिक
साल भर अईला नाही भईल नईहर से
दुनू टाइम झाड़ू-पोंछा करीं एकरे डर से-2
जाला ना बहरी दिने दुपहरी बइठे दुआरी पर छेंक के
त रतिया मरले बा बलमुआ हो
छोलनिया फेंक के-2
म्यूजिक
रौशन विश्वास अबहीं बुद्धि बा अबोध के
सोनू प्रियांशु अबहीं बुद्धि बा अबोध के
एहीं से नू याद आवे प्रेमी प्रमोद के
रहन बा गंदा धईले बा धंधा यूट्यूब पर वीडियो देख के
त रतिया मरले बा बलमुआ हो
छोलनिया फेंक के-2
Doglwa Marta Ae Mai 2 Video


text:
राष्ट्रीय लोक समता पार्टी ने 42 उम्मीदवारों की लिस्ट जारी कर दी है। पहले चरण के लिए नामांकन के लिए आज अंतिम तारीख है। उपेंद्र कुशवाहा की पार्टी ने प्रत्याशियों की लिस्ट जारी की है।
प्रत्याशियों की लिस्ट निम्नलिखित है –
सुल्तानगंज से हिमांशु प्रासद, धारैया (सुरक्षित) से शिव शंकर, बांका से कौशल कुमार सिंह, बेलहर से शैलेंद्र कुमार सिंह, तारापुर से जितेंद्र कुमार, मुंगेर से सुबोध शर्मा, सूर्यगढ़ा से गणेश कुमार, शेखपुरा से संकेत कुमार, बरबीघा से मृतुंजय कुमार, मोकामा से धीरज रौशन, बाढ़ से राकेश सिंह, पालीगंज से मधु मंजरी, संदेश से शिव शंकर प्रसाद, बड़हरा से सियामति राय
आरा से प्रवीण कुमार सिंह, अगिआंव (सुरक्षित) से मनुराम राठौर, तरारी से संतोष कुमार सिंह, शाहपुर से वेद प्रकाश, बक्सर से निर्मल कुमार सिंह और डुमरांव से अरविंद प्रताप शाही ,मोहनिया (सुरक्षित) से सुमन देवी, सासाराम से चंद्रशेखर सिंह, दिनारा से राजेश सिंह, नोखा से अखिलेश्वर सिंह, काराकट से मालती सिंह, अरवल से सुभाष चंद्र यादव, कुर्था से पप्पू कुमार यादव
घोषी से राम भवन सिंह, गोह से डॉ रणविजय कुमार, ओबरा से अजय कुमार, नवीनगर से धर्मेंद्र कुमार चंद्रवंशी, इमामगंज (सुरक्षित) से जितेंद्र पासवान, बोध गया (सुरक्षित) से अजय पासवान, गया टाउन से रणधीर कुमार चौधरी, अतरी से अजय कुमार सिन्हा, वजीरगंज से श्रीधर प्रसाद, रजौली (सुरक्षित) से मिथिलेश राजवंशी, नवादा से धीरेंद्र कुमार, वारसलीगंज से राजेंद्र प्रसाद, सिकंदरा (सुरक्षित) से नन्दलाल रविदास और जमुई से अजय प्रताप


text:
मारीशस के राष्ट्रपति के सुरक्षा में चूक
भारत में निजी यात्रा पर आइल मारीशस के राष्ट्रपति अनिरुद्ध जगनाथ आ उनका पत्नी श्रीमती सरोजिनी जगनाथ परसों हरियाणा के रोहतक में एगो निजी संस्था के कार्यक्रम में शामिल होखे दिल्ली से हरियाणा अइलें त हरियाणा पुलिस के पायलट गाड़ी उनुका मर्सीडिज टैक्सी के भीड़ भाड़ वाला इलाका में छोड़ के आगा चलि गइल. ऊ बेवकूफ इहो ना देखलसि कि पाछा वाली गाड़ी आवत बा कि ना. पायलट गाड़ी से बिछुड़ला का बाद राष्ट्रपति रास्ता पुछत रोहतक का ओर गइलें. बाद में पुलिस के एह लापरवाही पर लीपापोती का अन्दाज में तीन गो पुलिसकर्मी के निलम्बित कर दिहल गइल. बहादुरगढ़ के डीएसपी एह मामिला के जाँच करीहें जिनका इलाका में ई लापरवाही भइल.
बिहार चुनाव में भोजपुरी फिल्मोद्योग के दू आदमी जीतल
रविकिशन नीतीश के बधाई दिहलन
बलिया के लोनिवि परिसर में भइल हत्याकाण्ड के फैसला
दु गो बीडीसी के हत्या
एशियाई खेल २०१० में भारत बनवलसि पदक के रिकार्ड
झारखण्ड में पंचायती चुनाव
पूरा खबर खातिर टटका खबर पर जाईं


text:
श्रीलंका में आपातकाल:आर्थिक संकट के विरोध में भड़कल हिंसा
सरकार के समर्थन दे रहल 11 पार्टी बोललस- देश में तुरंत अंतरिम सरकार जरूरी
श्रीलंका में गहरात आर्थिक समस्या के लेके लोग सड़क पS उतर के विरोध-प्रदर्शन कर रहल बाने। ए बीच इहवाँ के राष्ट्रपति गोटबाया राजपक्षे शुक्रवार के आपातकाल के ऐलान कS देहले बाने। आदेश में कहल गइल बा कि देश की सुरक्षा अउर आवश्यक सेवा के आपूर्ति के रखरखाव खातिर ई फैसला लेहल गइल बा।
राष्ट्रपति के ए फैसला के बाद सेना संदिग्ध लोग के बिना कौनो मुकदमाँ के गिरफ्तार कर सकत बा अउर लंबा समय ले हिरासत में रख सकत बा। राजपक्षे के सरकार के समर्थन दे रहल 11 पार्टी कैबिनेट भंग कS अंतरिम सरकार के गठन के मांग कइल बा। एनकर कहनाम बा कि हालिया कैबिनेट बढ़त महंगाई पर लगाम लगवले में नाकाम साबित भइल बा।
भारत बढ़वलस मदद के हाथ
भारत श्रीलंका के 1 बिलियन डॉलर के क्रेडिट लाइन देहले बा। भारत के प्रधानमंत्री नरेंद्र मोदी एहपर हस्ताक्षर कइनें| एके तहत 40,000 टन डीजल ले जाए वाला एक जहाज श्रीलंका पहुंच गइल बा। ईंधन आज शाम पूरे देश में बांटल जाई।
हिंसा के आरोप में 45 गिरफ्तार
एसे पहले गुरुवार देर रात हजार लोग राष्ट्रपति राजपक्षे के निवास के बाहर विरोध-प्रदर्शन अउर पथराव कइने। जवाबी कार्रवाई करत पुलिस लाठीचार्ज कर देहलस। ए हिंसक टकराव में कम से कम 5 पुलिसकर्मिन समेत 10 लोग घायल भइल। हिंसा के आरोप में 45 लोग के गिरफ्तार कइल गइल बा।


text:
Somnath Chatterjee, ex-speaker of LokSabha, has written in his memoirs that Prakash Karat felt so insulted by the govt. decision to go ahead despite Left Front’s objections, and sign a treaty with USA for nuclear supply that he forgot to take sensible decisions. Prakash Karat then wanted to teach Manmohna Singh and Sonia Gandhi lessons for neglecting him. It is another matter Karat himself learned a lot of lessons.
पूर्व लोकसभा स्पीकर सोमनाथ चटर्जी अपना आत्मकथा वाली किताब में लिखले बाड़न कि प्रकाश करात के लागत रहुवे कि वाम दल का समर्थन पर चलत संप्रग सरकार उनका मर्जी का खिलाफ ना जा सकी आ ऊ उहे करी जवन प्रकाश करात कहीहें. बाकिर मनमोहन सिंह आ सोनिया उनका के एह फँउकला के हवा निकाल दिहलन आ अमेरिका का साथे परमाणु समझौता कर लिहलन.
एह अपमान से रिसियाइल प्रकाश करात संप्रग के गोटी सेट करे आ मनमोहन सिंह आ सोनिया गाँधी के मामर हेठ करे में लाग गइले. बाकिर उनका पता ना रहुवे कि एह मामिला में कांग्रेस उनका पर बीस ना बाइस पड़ी आ वामदल कांग्रेस के कुछुओ ना उखाड़ पवलन. अपना अपमान से रिसियइला में ऊ भुला गइलन कि दाँव उल्टो पड़ सकेला आ उहे भइल. अलगा बाति बा कि अतना लिखला का बावजूद सोमनाथ बाबू एह समझौता के समर्थन नइखन कइले.


text:
बिहार: तेज प्रताप यादव के RJD से इस्तीफा के ऐलान, तेजस्वी आ राबड़ी के तेज प्रताप के ना मनावे के फसीला
मैं अपने पिता के नक्शे कदम पर चलने का काम किया । सभी कार्यकर्ताओं को सम्मान दिया जल्द अपने पिता से मिलकर अपना इस्तीफा दूंगा ।@laluprasadrjd @RJDforIndia @yadavtejashwi @RabriDeviRJD @MisaBharti @Chiranjeev_INC
— Tej Pratap Yadav (@TejYadav14) April 25, 2022
आरजेडी प्रमुख लालू प्रसाद के बड़ बेटा तेज प्रताप यादव राजद से इस्तीफा दिहे। सोमार के तेजप्रताप के एह ट्वीट का बाद बिहार में सियासी हलचल बढ़ गइल। तेजप्रताप अपना ट्वीट में लिखले कि हम हमेशा अपना बाबूजी के नक्शा कदम पs चले के कोसिस कइले बानी आ पार्टी के सब कार्यकर्ता लो क सम्मान कइले बानी, बाकिर, अब ऊ जल्दिये अपना बाबूजी से मिलके पार्टी से इस्तीफा दिहे। तेजप्रताप यादव पार्टी से इस्तीफा देवे के फसीला ओह दिने कइले जब सोमार के दुपहरिया में आरजेडी के पटना महानगर अध्यक्ष रामराज यादव तेज प्रताप के ऊपर पूर्व मुख्यमंत्री राबड़ी देवी के सरकारी आवास 10, सर्कुलर रोड में बंधक बना के नंगा कs के पीटे केआरोप लगवले।
अतवार के एकरा पहिले ई खबर आइल रहे कि तेजप्रताप पार्टी के टिकट पs विधान परिषद के चुनाव लड़ल अनिल सम्राट पs हाथ उठवले रहस। अनिल सम्राट कावर से तेजप्रताप के उनके अंदाज में जवाब देवे के बात सोझा आइल रहे। एह घटना के बाद तेजप्रताप के ट्वीट बिहार के राजनीतिक सरगर्मी तेज कs देलस। तेजप्रताप के बयान पs तेजस्वी कठघरा में खड़ा हो गइले।
विरासत पर कब्जे की जंग?
राजनीतिक पंडितन के कहनाम बा कि ई मोटामोटी तौर पs लालू प्रसाद यादव के विरासत पs कब्जा के लेके चल रहल जंग के नतीजा हs। सूत्रन के कहनाम बा कि तेजप्रताप यादव अपना छोट भाई तेजस्वी के सीएम बनावल चाहत बाड़े। अक्सर ऊ एकर चरचा करत कहेले कि हम अपना छोट भाई तेजस्वी यादव के अर्जुन बनवले बानी आ खुद कृष्ण के तरे सारथी के भूमिका में बानी। तेजस्वी के पार्टी आ परिवार के लोग अर्जुन के भूमिका में देखेला लो। बाकिर, तेजप्रताप कृष्ण के भूमिका में अपना के उपेक्षित महसूस करेले। तेजप्रताप के लोगन के कहनाम बा है तेजप्रताप जब सरकार में अपना भूमिका पs समझौता करत बाड़े तs संगठन में उनकर मजबूत भूमिका होखे के चाहीं। बाकिर, अइसन ना होखला से ऊ नाराज बाड़े। पार्टी सूत्रन के कहनाम बा कि तेजस्वी यादव पार्टी के अपना तरीका से चलावल चाहत बानी आ तेज प्रताप अपना तरीका से। बाबूजी के समर्थन के वजह से तेज प्रताप के संगठन पs अधिक पकड़ बा। तेज प्रताप आए दिन पार्टी लाइन से अलग हटके बयानबाजी करत बाड़े, जवना से तेजस्वी यादव के असहज इस्थिति के सामना करे के पड़त बा।
जगदानंद सिंह से झगड़ा में ना मिलल भाई के साथ
जगदानंद सिंह आ तेज प्रताप के विवाद जगजाहिर बा। तेज प्रताप यादव जगदानंद सिंह के खिलाफ लमहर समे से मोर्चा खोल रखले बाड़े। पार्टी सूत्रन के कहनाम बा कि तेज प्रताप यादव अपना भाई तेजस्वी से एह मुद्दा पs मदद चाहत बाड़े। बाकिर, तेजस्वी कावर से एह मुद्दा पs कवनों समर्थन ना मिलल। तेजस्वी यादव खुद लालू प्रसाद यादव जगदानंद सिंह के संगे मजबूती से खड़ा रहले। एसे तेज प्रताप यादव आहत बाड़े। तेजप्रताप, पार्टी में सम्मान ना मिलला के बाद बाबूजी के पार्टी से अलग अपना एगो संगठनो बना चुकल बाड़े। अपना करीबियन के संगे तेज प्रताप यादव छात्र जनशक्ति परिषद नाम के संगठन चला रहल बाड़े। तारापुर में विधान सभा उपचुनाव के दौरान ऊ अपना करीबी संजय कुमार के आपन उम्मीदवार घोषित कs देले रहस।
साभार: प्रभात खबर


text:
रांची 09 मई (वार्ता) बिनबाँटल बिहार के बहुचर्चित चारा घोटाला में जेल के सजा काटत मुजरिम आ बिहार के मुख्यमंत्री रहल राजद अध्यक्ष लालू प्रसाद यादव अपना बड़का बेटा तेज प्रताप यादव के शादी में अब शामिल हो सकीहें काहें कि पैरोल देबे के उनुकर निहोरा मान लीहल गइल बा.
जेल सूत्र आजु बतवलें कि राजद अध्यक्ष लालू यादव के पैरोल का बारे में जेल अधीक्षक 09 से 14 मई तक पैरोल देबे के सशर्त अनुशंसा कइले रहलें. एकरा बाद पैरोल के दस्तावेज विधि परामर्श खातिर महाधिवक्ता के भेजल गइल, जवना के ऊ सकार लिहलें.
लालू यादव के पांच दिन के पैरोल मिलल बा आ ऊ अब अपना बेटा के बिआह में शामिल हो सकीहें. उनुका के मंगल का राति रिम्स के मेडिकल बोर्डो यात्रा करे जोग मान लिहले रहुवे. छह गो चिकित्सकन की टीम लालू यादव के स्वास्थ्य रिपोर्ट के समीक्षा कइलें आ पवलें कि लालू के सेहत में सुधार मिलल बा.
चारा घोटाला के मुजरिम पटना ट्रेन से जइहें कि फ्लाइट भा सड़क मार्ग से, ई अबहीं साफ नइखे भइल.
लालू यादव के बड़का बेटा तेज प्रताप यादव के बिआह 12 मई के होखे जा रहल बा.
रांची 09 मई (वार्ता) बिनबाँटल बिहार के बहुचर्चित चारा घोटाला में जेल के सजा काटत मुजरिम आ बिहार के मुख्यमंत्री रहल राजद अध्यक्ष लालू प्रसाद यादव अपना बड़का बेटा तेज प्रताप यादव के शादी में अब शामिल हो सकीहें काहें कि पैरोल देबे के उनुकर निहोरा मान लीहल गइल बा.


text:
एल.जी. Optimus L1 II Brief Description
एल.जी. Optimus L1 II Smartphone 3 -इंच स्क्रीन TFT LCD Capacitive touchscreen के साथ आवेला, जौना के रेज़ल्यूशन 240 x 320 पिक्सल तथा पिक्सल घनत्व 133 पर इंच बा | फोन 1 Ghz Single कोर प्रोसेसर से संचालित बा और एकर रैम 512 MB बा. एल.जी. Optimus L1 II Android 4.1.2 ओएस पे काम करेला.
फोन के दूसर ज़रूरी गुण और जानकारी नीचे दीहल बा :
- एल.जी. Optimus L1 II Smartphone August 2013 मे लॉंच भईल रहे|
- ई Smartphone के Single सिम ह|
- फोन Qualcomm Snapdragon S1 प्रोसेसर से संचालित बा|
- ई स्मार्ट्फोन 512 MB रैम के साथ आवेला|
- फोन मे 4 GB आंतरिक स्टोरेज बा|
- एकर आंतरिक स्टोरेज माइक्रो एसडी कार्ड के सहायता से 32 GB बढ़ावल जा सकेला|
- फोन मे 1540 mAh बैटरी लागल बा|
- एल.जी. Optimus L1 II मे कनेक्टिविटी के तरीका बा : ,GPS,Wifi,HotSpot,
- फोन मे प्रमुख कैमरा 2 मेगा पिक्सेल शूट करे वाला बा|
- एल.जी. Optimus L1 II के कैमरा मे ,,Video Recording लोड बा|
- स्मार्ट फोन मे आगे वाला कैमरा 0.3 MP के सेल्फी ले सकेला|


text:
मारीशस के राष्ट्रपति के सुरक्षा में चूक
भारत में निजी यात्रा पर आइल मारीशस के राष्ट्रपति अनिरुद्ध जगनाथ आ उनका पत्नी श्रीमती सरोजिनी जगनाथ परसों हरियाणा के रोहतक में एगो निजी संस्था के कार्यक्रम में शामिल होखे दिल्ली से हरियाणा अइलें त हरियाणा पुलिस के पायलट गाड़ी उनुका मर्सीडिज टैक्सी के भीड़ भाड़ वाला इलाका में छोड़ के आगा चलि गइल. ऊ बेवकूफ इहो ना देखलसि कि पाछा वाली गाड़ी आवत बा कि ना. पायलट गाड़ी से बिछुड़ला का बाद राष्ट्रपति रास्ता पुछत रोहतक का ओर गइलें. बाद में पुलिस के एह लापरवाही पर लीपापोती का अन्दाज में तीन गो पुलिसकर्मी के निलम्बित कर दिहल गइल. बहादुरगढ़ के डीएसपी एह मामिला के जाँच करीहें जिनका इलाका में ई लापरवाही भइल.
बिहार चुनाव में भोजपुरी फिल्मोद्योग के दू आदमी जीतल
हालही में भइल बिहार विधानसभा चुनाव में भोजपुरी फिल्मोद्योग से जुड़ल निर्माता आ वितरक डा॰ सुनील जदयू का टिकट पर जीतलन त गीतकार विनय बिहारी निर्दलीय रह के लौरिया से जीत गइल बाड़न. एह दुनु जीत से भोजपुरी फिल्म जगत खुश बा आ रविकिशन एह लोग के बधाई देत उमेद जतवले बाड़न कि ई लोग भोजपुरी फिल्मोद्योग के विकास खातिर काम करी.
रविकिशन नीतीश के बधाई दिहलन
पिछला चुनाव में कांग्रेस का तरफ से चुनाव प्रचार करे वाला भोजपुरी के सदाबहार सुपर स्टार रविकिशन नीतीश के शानदार जीत पर बधाई भेजले बाड़न. कहले बाड़न कि ऊ व्यक्तिगत रुप से नीतीश के प्रशंसक हउवन काहे कि ऊ बिहार के विकास के एगो नया दिशा दिहले बाड़े.
बलिया के लोनिवि परिसर में भइल हत्याकाण्ड के फैसला
छह साल पहिले बलिया के पीडब्ल्यूडी परिसर में ठीकेदारी का झगड़ा में चार जने के गोली मार के हत्या कर दिहल गइल रहे. ओह घटना का बाद दुनु तरफ से कुछ अउर हत्या कइल गइल. जवना के मुकदमा अबही चलत बा. बाकिर शुरुआती हत्याकाण्ड के फैसला काल्हु सुना दिहल गइल जवना में सात जने के, अजीत चौबे, नवीन चतुर्वेदी, मुन्ना अवनीश चौबे, शेरा चंद्रचूड़, भगवती राय, कृष्णा सिंह, आ अरविन्द चौबे के, उमिर कैद आ पाँच पाँच हजार रुपिया जुर्माना के सजा सुनावल गइल. एगो आरोपी ओहि दिन पुलिस मुठभेड़ में मरा गइल रहे, दोसरका के बाद में मौत हो गइल. एगो आरोपी कौशल चौबे अबही ले फरार चलत बा. सजा का बाद आरोपियन के कहना रहे कि फैसला एकतरफा बा आ ऊ लोग हाईकोर्ट में अपील करी.
दु गो बीडीसी के हत्या
यूपी के पंचायत चुनाव के झगड़ा अबही ले चालू बा. एही क्रम में मिर्जापुर ब्लाक के कटघर के क्षेत्र पंचायत सदस्य फौजदार पासवान के सरायमीर थाना के इसरौली का लगे चहेट के गोली मार दिहल गइल. तीन गो हमलावर मोटरसाइकिल से रहलें आ हत्या कर के आराम से चल दिहलें. दोसरा घटना में जौनपुर जिला के कौड़िया गाँव से बीडीसी चुनाइल अमर प्रताप मुन्नू के हत्या कर के लाश गाँव का बहरी फेंकल मिलल. दुनु सदस्य सपा के बतावल जात बाड़े.
एशियाई खेल २०१० में भारत बनवलसि पदक के रिकार्ड
चीन के ग्वांग्झू में काल्हु खतम भइल एशियाई खेल में भारत अपना पदकन के रिकार्ड बनवलसि. भारत कुल्ह मिला के ६४ गो पदक जीतलसी जवना में १४ गो स्वर्ण, १७ गो रजत, आ ३३ गो कांस्य पदक रहल. एहसे पहिले अतना पदक भारत कबो ना जीतले रहे. हँ दिल्ली में भइल १९८२ के एशियाड में भारत के पन्द्रह गो स्वर्ण पदक जरुर मिलल रहे. पदक तालिका में अबकी भारत छठवां जगहा पर रहल जवन कि १९८६ के सोल एशियाड के बाद सबसे उपर बा. सोल में भारत पाँचे गो स्वर्ण जीत के पाँचवा जगहा पर आइल रहुवे.
झारखण्ड में पंचायती चुनाव
३२ साल बाद शनिचर का दिने झारखण्ड में पंचायती चुनाव खातिर मतदान करावल गइल. चुनाव के एह पहिलका चरण में ७७ ब्लाकन के १३४८ ग्रामपंचायतन खातिर वोट डालल गइल. नक्सली चुनाव वहिष्कार के अपील कइले बाड़न स, एहसे सुरक्षा के तगड़ा बन्दोबस्त रहे. छिटपुट वारदात का साथ ७० फीसदी के भारी मतदान के खबर बा.


text:
सुनील
यादव
भारत में सांप्रदायिकता क जनम अउर
विकास क चर्चा करत खानी स्त्री के तरफ
तनिको ध्यान ना जाला।जबकि सांप्रदायिक भेद-भाव आ झगड़ा क
सबसे ढेर शिकार स्त्रीये होलीन। कउनो न कउनो तरह से हर घरी ओकर इज्जत-आबरू के
मटियामेट करे के कोशिश कइल जाला। “बंटवारा के बाद देखल जाव त सांप्रदायिकता के
संकट एहर बीस-पच्चीस साल में ढेर खतरनाक भइल बा। ठीक-ठीक ढंग से कहल जाय त
अङ्ग्रेज़ी हुकूमत के लोग हिंदू अउर मुसलमान के बीच झगड़ा कराके दूनों के भाईबंदी
में रोड़ा डालल चाहत रहले। बंटवारा के बाद उठउआ स्त्रीयन के बड़ा दुरगति भइल ।
बंटवारा तमाम लोगन के आपन सब कुछ त्याग के एक जगह से दूसरा जगह जा के बसे खातिर
मजबूर कइलस, साथे-साथ बंटवारा से दूनों देश के बीच जवन
छरदेवारी पड़ल ओकरा आड़ में हजारन महिला के चोरी, छिनारी आ
कुकर्म के दास्तान छिपल बा।”1 भारत में
सांप्रदायिकता जइसे-जइसे बढ़ल, इहाँ के स्त्री लोग के बड़ा
कष्ट दिहल गइल। मेहरारून के जवन दूरगति भइल उ बड़ा तकलीफ़देह बाटे। “सीमा के
दूनो ओर हजारों औरतन के उठावल गईल । उन सबके जबरन वियाह
करे के पड़ल अऊर जवन उठवले रहलन उनकर धरमों स्वीकार करे के पड़ल। अ कई बार त इहों भईल कि आपन इज्जत-आबरू बचावे खातिर खुदै परिवार क लोग
अपनिए घर के बहू-बेटी के मार डलनै।”2
स्त्री अउरी सांप्रदायिकता क सवाल से
टकराये से पहिले इ बात
जान लेवल जाय कि ई सांप्रदायिकता का बा ? सांप्रदायिकता आज क जमाना के विकृत
मानसिकता से उपजे वाली समस्या बा । एही विकृत मानसिकता क कुछ लोग धरम के नाम पर, संस्कृति के नाम पर
अउरे न जानी कउनी कउनी नाम पर
बरियाई से भारत के एगो खास समुदाय क देश बनावल चाहत बाड़न। ‘‘ई
ठीक बा कि हर आदमी क एगो सामुदायिक पहचान होले। ई पहचान ओके पैदा होते मिल जाले । एसे कऊनों आदमी अलग न हो सकेला। ए पहचान क कऊनों आधार व्यक्ति क नाम हो सकेला। कऊनों अदमी के नाम से हम लोग खाली ओकर नाम अ परिचय
ही न जान सकीला बाकी ओकर समुदायो अउर सामाजिक
हैसियतों जान लेवल जाला। ईहां त कि उ का करेला इहों जान सकल जाला। एही तरह कऊनों अदमी क दूसर पहचान होला कि उ कऊनी धरम क बा। ओकरी ई पहचान के हम लोग धार्मिक पहचान आ सांप्रदायिक पहचान भी कह सकीला।”3
आजादी के पहिले भारतीय राजनीति में कुछ राजनीतिक
तत्व अइसन रहलन जवन मनई के सांप्रदायिक पहचान के आक्रामक रूप दे दिहलन अउर आज के राजनीति में भी सांप्रदायिक पहचान को आक्रमक बनावल जात बा। आदमी के मन के ए तरह से बनावल जाला कि उ सांप्रदायिक पहचान के ही आपन पहचान मान लेला। ई एक
तरह से बहुते खतरनाक स्थिति बाटे। काहें से कि भारत में कई जाती के लोग एक साथे रहेलन। एमे अनेक ईकाई बा अउरी इनकर बनावट बहुते जटिल बा। एमे सबके सामुदायिक पहचान
जुड़ल बा। ई खराब बात नईखे लेकिन जब सामुदायिक पहचान कवनों
कारण से सांप्रदायिक पहचान में बदल जाला तब सांप्रदायिकता के खतरा बढि जाला। सांप्रदायिकता एगो अइसन विचारधारा ह जेकरा अनुसार कवनों धरम के
माने वाला लोगन के समूह के सामाजिक, राजनीतिक, आर्थिक हित बराबर होला। ए तरह के हित दूसर लोगन के धरम के हित से अलगे होखेला। “सांप्रदायिकता के तीनगो रूप होखेला। पहिलका रूप में एगो धरम के माने वाला लोगन के हित एगो होला। ई सांप्रदायिकता के शुरू होखे के पहिलका आधार ह। सांप्रदायिकता क दूसर रूप उदार सांप्रदायिकता के ह। ए मान्यता के अनुसार भारत जइसन बहुभासी समाज में एगो धरम के माने वालन के हित अलग-अलग होखेला। सांप्रदायिकता, तिसरा रूप में तब शुरू होखेले जब ई मान लिहल जाला की कई धरमन
के माने वाला लोगन के समुदाय के
हित आपस में टकराए लागेला। एकरा के उग्र सांप्रदायिकता कहल जाला। एकरे आधार पर सांप्रदायिकता के राजनीति खड़ा
बा।”4 इहे सांप्रदायिकता के शुरुआती विचारधारा ह, जेकरा जमीन पर सांप्रदायिक राजनीति क विकास भइल बा। सांप्रदायिक हिंसा, सांप्रदायिक विचारधारा क ही सहजे नतीजा ह। एही तरह से हिन्दू, मुस्लिम, सिख या ईसाई सांप्रदायिकता एक दूसरे से अलग नइखे। उ एक ही पेड़ के कई गो शाखा ह।
सांप्रदायिकता के शुरुआत आधुनिक राजनीति के साथे भइल बा। ‘‘भारत में सांप्रदायिक चेतना के जनम उपनिवेशवाद क दबाव अउर ओकरा खिलाफ जंग छेड़ला के जरूरत से पैदा भइल बदलाव के चलते भइल। सांप्रदायिकता त बीतल जमाना के एगो विरासत हवे, बलुक सच्चाई ई बा की सांप्रदायिकता बहुते पुरान अउर ओकरा बाद के जमाना के सोच-विचार के उपयोग करेला। बलुक असली
रूप में ई एगो नया जमाना के बात-विचार अउर राजनीतिक सोच से उपजल रूप रहे। सांप्रदायिकता
भारतीय समाज में आपन जड़ केतना गहराई से जमउले बा एकर सामाजिक, राजनीतिक अउर आर्थिक रूप भारत के इतिहास अउर आज के समय में खोजल जा सकेला।”5 आज के समय में एकर फरल-फुलाईल रूप
देखल जा सकेला।
सांप्रदायिकता क दंश सबसे ढेर समाज
में स्त्रीये जाति के झेले के पड़ेला।
उ चाहे कऊनों देश क
जंग होखे, चाहे समाज में होखे वाला कऊनों दंगा फसाद ।सांप्रदायिकता एगो बड़
समस्या बा जवना से स्त्री समाज क विकास ठीक से ना हो पावत बा। सच्चाई ई बा की मर्दवादी (
पितृसत्तात्मक) समाज में उभरे वाला हिंसक सोच विचार क रूप में देखल जा सकेला। भारतीय समाज का असली रूप
मर्दवादी ही हवे। ई मर्दवादी (पितृसत्ता)
सत्ता स्त्रीयन के भोग क समान (comodity) समझेले।
ई मेहरारून के सम्मान के खिलाफ बा। मेहरारून के लेके ई भोग क दृष्टि कुल्ही धरमन में समान रूप से देखल जा सकेला।ई
एगो खास बात बा कि क कुल्ही धरमन क अगुआ मरदाना रहल बाने। स्त्रीयन के समाज में मान-सम्मान
के भाव से भी देखल जाला। इहे कारण ह क कि सांप्रदायिक मार-काट के समय मे एगो
समुदाय क लोग दूसर समुदाय के लोगन के स्त्रीयन के बेइज्जत करल चाहेले। एही कारण से
मेहरारू ज्यादा हिंसा क शिकार होखेली। साल 1955 में आनंद पटवर्धन एगो फिलिम- ‘पिता, पुत्र और धर्मयुद्ध’ बनवलन, जेवना में सांप्रदायिकता क
शिकार स्त्रीयन क दर्द पिरोवल रहे। सांप्रदायिक मार काट में स्त्रीये सबसे ज्यादा हिंसा क शिकार होलीं ,सतावल जालीं अउर उनकर इज्जत-आबरू
से खेलल जाला।
स्त्री
अऊर सांप्रदायिकता पर कुल्ही ढंग से सोचला-समझला के बाद ई कहल जा सकेला कि ए विषय
पर अब नया ढंग से सोचले क जरूरत बा । पुरनकी आँख से एकरा के ना देखल जा सकेला। अब
मर्दवादी दृष्टि के बदले के पड़ी, काहें कि दंगा के दवरान स्त्री स्त्री होलीन, हिन्दू अऊरी मुसलमान नाहीं ।
संदर्भ
सूची:
1-भारतीय
समाज में महिलाएं– नीरा देसाई, ऊषा ठक्कर, (अनु.)- सुभी धुसिया, नेशनल
बुक ट्रस्ट, नयी
दिल्ली, सं.
2011 पृ. सं. 155
2-स्वतंत्र
भारत में राजनीति (एन.सी.ई.आर.टी), सं. 2007, पृ. 10
3-आलोचना
(पत्रिका)- सं. परमानंद श्रीवास्तव, अंक- अप्रैल-जून, 2000
पृ. 77
4- भारत का स्वतंत्रता संघर्ष- बिपिन चंद्रा, हिंदी माध्यम कार्यान्वयन
निदेशालय, दिल्ली विश्वविद्यालय , पृ. सं. 319
5- भारत का स्वतंत्रता संघर्ष- बिपिन चंद्रा, हिंदी माध्यम कार्यान्वयन
निदेशालय, दिल्ली विश्वविद्यालय, पृ. सं. 319
# लेखक
द्वारा उद्धरण का रूपान्तरण भोजपुरी में किया गया है ।


text:
स्पेस
स्पेस (अंगरेजी: Space) तीन-आयामी (3-D) बिस्तार हऽ जेकर कवनो सीमा नइखे आ एही में सगरी चीज आ घटना सभ मौजूद बा; आपस में कौनो-न-कौनो सापेक्षिक दूरी पर आ एक दूसरा से कौनों-न-कौनों सापेक्षिक दिसा में ई सगरी चीज आ घटना के स्थिति बा।[1]
अक्सरहा, भौतिक स्पेस के तीन गो रेखीय डाइमेंशन में बिस्तार लिहले मानल जाला। हालाँकि भौतिकी के जानकार लोग एही में समय यानी टाइम के भी जोड़ लेला आ अनंत-असीम स्पेसटाइम के संकल्पना (कांसेप्ट) के रूप में एकर बर्णन करे ला। स्पेस के कांसेप्ट के मूलभूत कांसेप्ट मानल जाला आ ई भौतिक ब्रह्मांड के समझे खातिर मूल चीज मानल जाला। हालाँकि, दार्शनिक लोग में एह बात पर अभिनो ले बिबाद बा कि ई स्पेस अपना में खुद कौनो इकाई (एंटाइटी) हवे, अलग-अलग इकाई सभ के बीचा में आपसी संबंध मात्र हवे, भा एगो कांसेप्चुअल फ्रेमवर्क के हिस्सा भर हऽ।
संस्कृत में स्पेस के दिक् कहल जाला आ स्पेसटाइम के दिक्काल कहल जाला।
संदर्भ[संपादन करीं]
- ↑ "space - physics and metaphysics". Encyclopedia Britannica.


text:
भोजपुरी सिनेमा के हास्य अभिनेत्री रीतू पांडे बहुते कड़ा संघर्ष का बाद एह मंजिल पर चहुँपल बाड़ी. अब उनकर जगहा सुरक्षित हो चुकल बा आ उनुकर कई गो फिल्म सामने आ चुकल बाड़ी सँ. आजमगढ़ के फूलपूर के रहेवाली रीतू पांडे म्यूजिक अलबम से आपन अभिनय के उड़ान शुरु कइली आ गँवे गँवे आगा बढ़त सिनेमा तक आ चहुँपली. कई गो फिल्मन में रीतू पांडे के दमदार किरदार दर्शकन के देखे के मिलल बा. रीतू पांडे भोजपुरी सिनेमा का साथ साथ टीवी सीरियल, जइसे कि “सी आई डी” आ “शक्तिमान”, आ मराठी सिनेमो में सफलता पा चुकल बाड़ी. सिनेमा में दर्शकन के हँसावल आसान ना होला बाकिर रीतू पांडे अपना हास्य अभिनय से दर्शकन के हँसावत हँसावत पेट दर्द करा देली. हालही में रिलीज फिल्म “दिल” में एगो कालेजिया लड़िकी के खूबसूरत किरदार कर के दर्शकन का दिलो दिमाग पर आपन छाप छोड़ दिहले बाड़ी.
(स्रोत – दिनेश चन्दर)


text:
भारत में बोलल जाये वाली दूसरकी सबले बड़ भाषा भोजपुरी के आम परिवारन का बईठका में प्रतिष्ठापित करे वाला टीवी चैनल महुआ टी॰वी॰ के तिसरका साल शुरु हो चुकल बा. एह खातिर चैनल के अध्यक्ष सह प्रबन्ध निदेशक पी॰के॰तिवारी दर्शकन से मिलल नेह से गदगदाइल बाड़न. भोजपुरी गीत संगीत के प्रतिष्ठापन, भोजपुरी सिनेमा के बड़हन बाजार मुहैया करवला से ले के भोजपुरिया संस्कृति आ समाज के आगा बढ़ावे में लागल महुआ टीवी के अध्यक्ष सह प्रबन्ध निदेशक पी॰ के॰ तिवारी से भइल बातचीत के कुछ अंश एहिजा दिहल जा रहल बा.
महुआ टीवी के तिसरका साल में प्रवेश का मौका पर ढेरहन बधाई.
बहुते धन्यवाद. साँच कही त बहुते सफल रहल बीतल दू साल के सफरनामा. महुआ एगो जनमाध्यम ह आ चैनल का रेटिंगे पर ओकरा व्यावसायिक सफलता आ विज्मापन के बात होखेला. हमनी के चैनल के आजु सगरी खास ब्रांडन के विज्ञापन मिल रहल बा आ इहे बतलावत बा कि हमनी के बड़हन दर्शकन बाड़े. पिछला साल भइल आ एहू साल चल रहल सुरसंग्राम आ पूरा हो चुकल डांस संग्राम के सफल रेटिंगो हमनी के लोकप्रियता बखानत बा.
कहल जा रहल बा कि महुआ टीवी यूपी आ बिहार में कई गो दोसरा मनोरंजन चैनलन के मजगर चुनौती दे रहल बा. राउर राय ?
अब हम का कहीं ? अतने कह सकीलें कि महुआ परिवार दर्शकन के प्यार आ सहयोग से गदगद बा. हमनी पर ओह लोग के विश्वास आ हमनी के कार्यक्रम के प्यार का बदौलते हमनी के ई जगहा मिलल बा. एकरा के हमनी के सफलता कहीं कि आज के मनोरंजक चैनल हमनी के भोजपुरिया थीम्स पर आपन धारावाहिक बना रहल बाड़ी स.
दर्शकन खातिर महुआ चैनल का नया ले के आवत बा ?
महुआ हरर उमिर आ पसन्द के दर्शकन खातिर नया नया शो ले के हाजिर हो रहल बा. आजुकाल्ह पारिवारिक धारावाहिक अखण्ड सौभाग्यवती, संगीतप्रेमियन खातिर सुर संग्राम २, जय जय शिवशंकर आ लड़िकन खातिर एगो खास रियलिटी शो, कॉमेडी शो वगैरह परोसल जा रहल बा.
महुआ बांगला के शुरुआत भइल बा. ओहिजा कइसन बाजार बा ?
देखीं, कम्पटीसन त हर जगहा बा. बांगला के बाजार जमल जमावल होखला चलते तनी तगड़ा कम्पटीशन मिलत बा. हमनी का एगो फुटबाल आधारित शो ले के आपन लांचिग कइनी जा. फेर कई गो फिक्शन ले के आवत बानी जा.कुछ फिलिम वालन से अपना चैनल खातिर फिलिम बनावे के प्रस्ताव दिहले बानी जा. हमनी के उमेद बा कि भोजपुरिये चैनल महुए लेखा बंगलो चैनल दर्शकन का दिलो दिमाग पर छा जाई.
आगा का करे के बा ?
बस देखत जाईं…
(स्रोत – प्रशान्त निशान्त)


text:
काल चिंतन कार्यालय
वैढ़न,सिंगरौली। पूर्व जिला अध्यक्ष सीटू यूनियन कामरेड विद्या शर्मा ने भरी सभा में एटक की सदस्यता ग्रहण की। आंगनबाड़ी कार्यकर्ता एवं सहायिका यूनियन एटक के प्रांतीय महासचिव कामरेड विभा पांडे के समक्ष आंगनबाड़ी एवं सहायिका यूनियन सीटू की सैकड़ों कार्यकर्ताओं ने कामरेड विद्या शर्मा के नेतृत्व में एटक की सदस्यता ग्रहण की इस मौके पर कामरेड विभा पांडे महासचिव आंगनबाड़ी कार्यकर्ता एवं सहायिका यूनियन मध्य प्रदेश कामरेड रेखा तिवारी जिला सचिव सिंगरौली कामरेड शीला पाठक रेखा तिवारी कामरेड सीमा तिवारी कोषाध्यक्ष शांति गुप्ता कामरेड पार्वती तिवारी कामरेड हीरमति विश्वकर्मा कामरेड शकुंतला चौबे कामरेड चित्रलेखा तिवारी कामरेड तारा सिंह कामरेड केश कली पटेल आदि नेत्रियां विशेष रुप से मौजूद थी।


text:
इलाहाबाद में बोलावल राष्ट्रीय स्वंयसेवक संघ के संगठन विद्या भारती के शिविर के संबोधित करत यूपी के मुख्यमंत्री योगी आदित्यनाथ जी कहनी कि यूपी के सगरी साठो हजार ग्रामपंचायतन में औरतन के बढ़न्ती करावे वाली योजनन के लागू करावल जाई. कहनी कि लड़िका आ लड़िकी में भेदभाव परिवारे से शुरु होला आ एही से समाज में बुराई घर करेले. एकरा के खतम करे ला लड़िकियन आ ओरतन के बढ़न्ती पर जोर दीहल जरुरी बावे.
यूपी के सगरी सरकारी स्कूलन में बातली के कनेक्शन देबे पर काम शुरु हो गइल बा. सरकार वइसन सगरी स्कूलन के सूची मँगवले बिया जहाँ अबहीं बिजली के कनेक्शन नइखे.
यूपी के कासगंज में 26 जनवरी का दिने निकालल विद्यार्थी परिषद के तिरंगा यात्रा पर पाकिस्तान जिन्दाबाद बोलत हमला भइला का बाद चन्दन गुप्ता के गोली लगला से मौत हो गइल. एकरा बाद बिगड़ल हालात पर प्रशासन अब काबू पा लिहले बावे. गोली चलावे वाला बदमाश राशिद का घर से कई गो देशी बम बरामद भइल बा बाकिर ऊ कहीं भाग के जा लुकाइल बा. ओकर तलाश कइल जा रहल बा. एह बीच कई दर्जन बवालियन के गिरफ्तारो कइल गइल बा.
जदयू के प्रदेश कार्यकारिणी के बइठक आजु पटना में नीतीश कुमार का अध्यक्षता में भइल जवना का बाद प्रदेश अध्यक्ष वशिष्ठ नारायण सिंह कहलें कि राज्य में अबहीं चुनाव करावे के कवनो विचार नइखे. लोग पाँच बरीस ला नीतीश कुमार के मुख्यमंत्री बनवले राखे ला भोट दिहले रहलें आ एहमें कवनो बदलाव नइखे आइल.
भोजपुरी गायक भरत शर्मा के फर्जीवाड़ा करे का आरोप में शनीचर का दिने धनबाद के एगो अदालत से दू बरीस जेल आ दस हजार रुपिया जुर्माना के सजा सुनावल गइल. भरत शर्मा पर टीडीएस के गलत भुगतान लेबे के मामिला में ई सजा सुनावल गइल बा. बाद में भरत शर्मा के जमानत पर रिहो कर दीहल गइल. अब ऊ आगे उपर के अदालत में अपील करीहें.
10 total views, 1 views today


text:
विकिपीडिया:आपन परिचय कइसे देईं?
केहू भी विकिपीडियन के आपन परिचय देवे खातिर एगो प्रयोगकर्ता पन्ना या सदस्य पन्ना बनावे के पड़े ला। ई सदस्य पन्ना आपस में परिचय आ एक दुसरा के नीक से जाने-बूझे खातिर भर बाटे जौना से विकिपीडिया पर संपादन करे आ आपस में सहजोग बढ़ावे में मदद मिले। एही से इहाँ केहू सदस्य अपनी बारे में एगो संछेप जानकारी दे सकत बाटे।
अगर आप आपन प्रयोगकर्ता पन्ना बनावल चाहत बानी तब नीचे लिखल निर्देश आ सावधानी के बात जरूर पढ़ लीं:
निर्देशसंपादन
सावधानीसंपादन
इहो देखल जायसंपादन
एके बनावे खातिर इहाँ क्लिक करीं


text:
भाषा अपना समाज के दरसावेला, ओकरा माहौल के देखावेला. एही चलते अलग अलग जगहा के लोग अलग अलग भाषा बोलेला. कई बेर भा अधिकतर एक जगहा के भाषा दोसरा जगहा के आदमी ना बुझ पावे. एक भाषा में जवन शब्द खराब भा फूहड़ मानल जाला हो सकेला कि दोसरा भाषा में ओह शब्द के मतलब कुछ दोसर आ सकारे जोग होखे. अब वइसनका शब्द के उदाहरण हम दिहल ना चाहब भलही फगुआ के माहौल बा आ भर फागुन बूढ़ देवर लगीहें का अंदाज में समाज बहुते कुछ छूट दे देला. गाँव देहात में ना रहल लोग के गाँव जवार के फगुआ चइता बहुते फूहड़ लागेला काहे कि ऊ लोग छिनरपनो बहुत सलीका से करे के आदी होला. गाँव देहात के आदमी में अतना सलीका ना होखे आ ऊ आपन बाति बहुते साफ कह देला. खैर आजु के बतकुच्चन में हम ओहु विषय के ना उठाएब. आजु त कुछ दोसरे चिंता घेरले बा. से आजु ओही पर. सबले पहिले त मैं के बात. भोजपुरी में मैं होखबे ना करे आ पंजाब दिल्ली से लवटल लोग जब मैं मैं कर के बतियावे लागेला त ठेठ भोजपुरिया कह देला का मेंमें कइले बाड़ ! भोजपुरी में मैं खातिर शब्द होला “हम” आ हिंदी के “हम” खातिर हमनी भा हमहन. अब एह हम आ ओह हम में कतना फरक बा. बाकिर एह हामहूम में देवान जी के तजियो नइखीं निकाले जात हम. हम त आजु बस जरे के बात बतियाएब. पुरनका जमाना में अन्हार में अँजोर करे खातिर मशाल, दिया, भा ढिबरी जरावत जात रहुवे. अबहियो गाँव देहात में गरीब गुरबा दिये आ ढिबरी जरा के काम चलावेलें. जेकरा लगे तनी पइसा बा से लालटेन जरावेला भा डेलाइट. अब जे ओह जमाना के डेलाइट नइखे देखले ओकरा लागी कि हम कवनो डिलाइट वाला बात बतियावत बानी. डे लाइट फिलामेंट वाला बड़का बत्ती के कहल जात रहुवे जवना के अँजोर रातो में डे वाला लाइट करा देत रहुवे. अब त जेनरेटर के पसार हो गइल बा हर जगहा आ पेट्रोमेक्स भा डेलाइट के पूछत बा. खैर बाति होत रहुवे बत्ती जरावे के आ ई आदत अतना गहिर ले मन में बइठल बा कि आजु बिजलिओ का जमाना में हमनी का बत्ती भा बल्ब जराइले ओकरा के चालू भा आन ना करीं. हँ पंखा एसी मोटर जरूरे चालू कर लिहल दिहल जाला. अब बिजली के बल्ब भा ट्यूबलाइट के चालू करे के का कहल सबले ठीक होखी, एहपर सोचला के जरुरत बा. पंखा एसी मोटर के चालू करे में कवनो आपत्ति नइखे काहे कि ओह में चले वाला यंत्र होला. बाकिर बल्ब ? ऊ त ना जरावल जाला ना चलावल जाला, त ओकरा खातिर का कहल जाव ? कहे वाला कह सकेला कि बल्बो में फिलामेंट जरेला. बाकिर ऊ बिरहन त ह ना कि कहे कि लकड़ी जर कोयला भई कोयला जर भई राख, मैं बिरहन ऐसी जली कि कोयला भई न राख. आ थोड़ देर ला एकरा के मानियो लिहल जाव त ट्यूब लाइट में का जरेला ? ओहमें त कवनो फिलामेंट ना होखे. बात ओरात नइखे आ जगहा खतम हो गइल. से एह हफ्ता रउरो सोचीं हमहुं सोची. बाद में देखल जाई कि का होखो.
91 total views, 2 views today


text:
बिलगोह
बिलगोह बिछकुतिया कर एगो परजात बाटे। ई अफ्रीका, एशिया आ ओशेनिया मे पाईल जाला। हेकर अस्सी गो चिन्हल परजात बाड़ऽसन।
बिलगोह के लाम नेटी, बरियार पोंछि आ पाँजा होला। ई बीस सेंटीमिटर से लेके तीन मीटर अतहथ होखेलऽसन।
बितरन[संपादन करीं]
हेकर परजात सभ अफ्रीका, भारत, चीन, दक्खिन जापान, थाइलैंड, ब्रुनेई, इंडोनेशिया, फिलिपींस, नवका गीनी, ऑस्ट्रेलिया आ सिंगापुर मे मिलेला।
सोभाओ आ जेवनार[संपादन करीं]
बिलगोह माँसाहारी हिखेलऽसन[1] आ छोट कीट फितींगी खाएलऽ सन।
संदर्भ[संपादन करीं]
- ↑ Pianka, Eric R.; King, Dennis R; King, Ruth Allen (2004). Varanoid Lizards of the World. Bloomington, Indiana: Indiana University Press.


text:
भोजपुरी समय, दिल्ली: फागुन के पूर्णिमा पूर्वांचल सहित पूरा देश में सम्हत जरा के फगुआ के औपचारिक शुरुआत हो गइल। एकरा संगे दुनिया में अमन चैन आ सुख शांति आवे के कामना भी लोग कइलें।
सम्हत जरवला पर से फगुआ गाके भइल होरी के शुरुआत
भारत के परब तीज के देश कहल जाला। इहंवा हर मौसम आ महिना के अलग-अलग परब बा। एही में एगो परब हऽ फगुआ। आ एह परब के शुरुआत अइसे त बसंत पंचमी के दिन से ही हो जाला। बाकी असली शुरुआत सम्हत के जरवला के संगे होला। एही क्रम में आज देश भर में सम्हत जरा के लोग फगुआ आ होरी गा के फागुन के बिदाई आ चइत के सुवागत करे के काम कइलस हऽ। एकरा संगहीं लोग देश आ दुनिया में सुख, शांति आ सद्भावना के कामना भी कइल लोग।


text:
बहुचर्चित फिलिम “दिलदार सांवरिया” से भोजपुरी फिल्म जगत में आपन दमदार मौजूदगी दर्ज करावे वाला अभिनेता यश कुमार के गानो सुने के मौका मिले वाला बा भोजपुरिया दर्शकन के.
हाल ही में निर्देशक फरोग अहमद सिद्दीकी के फिलिम ला यश आपन गाना रिकार्ड करवले. तन्वी मल्टी मीडिया के बैनर तले बने जात एह फिलिम के निर्माता हउवें. दीपक शाह. संगीत आ गीत विनय बिहारी के ह.
यश कहले कि पहिले ऊ शौकिया गावत रहले. अपना दुसरका फिलिम “राजा जी आई लव यू” के शूटिंग घरी निर्देशक विनय बिहारी उनकर आवाज़ सुनले त एगो गाना गावे के कह दिहले. आ मौका मिलल फरोग सिद्दीकी के एह अबही ले अनाम फिलिम से.
एह फिलिम में अंजना सिंह, मोनालिसा, प्रिया शर्मा, अवधेश मिश्रा आ संजय पाण्डेय वगैरह कलाकार बाड़े.
बहरहाल अभिनय से गायन के क्षेत्र में डेग धरे वाला यश के पूरा भरोसा बा कि सुनहु वाला उनका के ओतने पसंद करीहें जतना देखे वाला करेलें.
(उदय भगत)
60 total views, 6 views today


text:
चैत्र नवरात्र के आज नऊंवां दिन ह। आज देवी दुर्गा के नंऊवा स्वरूप माई सिद्धिदात्री के पूजा कइल जाला। आज साधक के मन निर्वाण चक्र में स्थित रहेला। माई सिद्धिदात्री भगवान विष्णु के अर्धांगिनी हईं| जइसन कि सिद्धिदात्री, नांव से स्पष्ट बा कि माई सिद्धियन के देवे वाला हई। एही से अइसन कहल जाला कि इनकर पूजा कइला से आदमी के हर तरे के सिद्धि प्राप्त होखेला। चूंकि माई अपना एह रुप में कमल पर विराजमान बानी जवना के कारण इहां के कमला माइयो कहल जाला। मधु आ कैटभ के…
श्वेते वृषे समारुढा श्वेताम्बरधरा शुचिः। महागौरी शुभं दद्यान्महादेवप्रमोददा ।। नवरात्र के नौ दिन के पावन पर्व अब अपना अंतिम पड़ाव पर बा। नवरात्र के नौ दिन में रोज देवी दुर्गा के नौ रूपन में से एक रुप के पूजा कइल जाला बाकिर नवरात्र के आठवां आ नंउवाँ दिने दुर्गा जी के नौ रूपन के प्रतीक में कन्या पूजन के विधान बा। कन्या पूजन एह पर्व के महत्व के आउर बढ़ा देला। त आईं आज जानल जाओ देवी दुर्गा के आठवां स्वरुप के बारे में । देवी दुर्गाजी के आठवां शक्ति…
एकवेणी जपाकर्णपूरा नग्ना खरास्थिता। लम्बोष्ठी कर्णिकाकर्णी तैलाभ्यक्तशरीरिणी।। वामपादोल्लसल्लोहलताकण्टकभूषणा। वर्धन्मूर्धध्वजा कृष्णा कालरात्रिर्भयन्करि।। माई दुर्गा के सातवां शक्ति भा स्वरुप के भगवती कालरात्रि के नाम से जानल जाला। देवी कालात्रि के काली, महाकाली, भद्रकाली, भैरवी, मृत्यू, रुद्रानी, चामुंडा, चंडी आउर दुर्गा देवी के कइगो विनाशकारी रूप में से एगो मानल जाला। माई के रौद्री आ धुमोरना नाम लोगन में तनी कम प्रसिद्ध नामन में से बा। नवरात्र के सातवां दिने महामाई कालरात्रि के उपासना के विधान बा। अइसन मानल जाला कि जहंवां देवी कालरात्रि के एह रूप में आगमन होला ओजा से…
ॐ चन्द्रहासोज्ज्वलकरा शार्दूलवरवाहना । कात्यायनी शुभं दद्याद्देवी दानव-घातिनी ॥ नवरात्र के छठा दिने देवी कात्यायनी के पूजा कइल जाला। देवी कात्यायनी शक्ति के नवगो रुप में से छठा रुप हईं। अमरकोष में पार्वती मइया खातिर जवन दूसर नांव बा ऊ ‘कात्यायनी’ ही बा। एकरा अलावा संस्कृत के कइगो शब्दकोशन में उमा, कात्यायनी, गौरी, काली, शाकुम्भरी, हेमावती आ ईश्वरी जइसन इनकर कइगो नांव पढ़े के मिलेला। स्कन्द पुराण में उल्लेख बा कि ई परमेश्वर के नैसर्गिक क्रोध से उत्पन्न भइल रहलीं, जे देवी पार्वती द्वारा दिहल गइल सिंह पर सवार होके…
सिंहासनगता नित्यं पद्माश्रितकरद्वया । शुभदास्तु सदा देवी स्कन्दमाता यशस्विनी।। नवरात्र के पाँचवाँ दिने देवी स्कंदमाता के उपासना कइल जाला। सभ जीव खातिर मोक्ष के दुआरी खोले वाली माई परम सुखदायी हई। माँ अपना भक्तन के समस्त इच्छा के पूर्ति करेली। शास्त्रन में आइल काथा के मोताबिक भगवान स्कंद “कुमार कार्तिकेय” के नांव से भी जानल जाइले। इहां के प्रसिद्ध देवासुर संग्राम में देवता लोग के सेनापति बनल रहनी। पुराणन में इनका के कुमार आउर शक्ति कहके इनका महिमा के वर्णन कइल गइल बा। एही भगवान स्कंद के माई होखला के…
ॐ सुरासम्पूर्णकलशं रुधिराप्लुतमेव च। दधाना हस्तपद्माभ्यां कुष्मांडा शुभदास्तु मे। ब्रह्मांड के उत्पन्न करे वाली माई कुष्मांडा नवरात्र में चउथा दिन दूर्गा देवी के कुष्मांडा के रूप में पूजल जाला। अपना मंद-मंद हंसी से अण्ड माने ब्रह्मांड के उत्पन्न कइला के कारण एह देवी के कुष्मांडा नाम से बोलावल जाला। अइसन कहल जाला कि जब सृष्टि ना रहे, चारों ओर अन्हारे अन्हार रहे, तब इहे देवी अपना ईषत् हास्य से ब्रह्मांड के रचना कइले रहली। एही से इनका के सृष्टि के आदिस्वरूपा चाहे आदिशक्ति कहल गइल बा। आठगो हाथ के कारण…
जय मां चंद्रघंटा देवी ॐ या देवी सर्वभूतेषु मां चंद्रघंटा रूपेण संस्थिता। नमस्तस्यै, नमस्तस्यै, नमस्तस्यै, नमो नमः। नवरात्र के तीसरका दिने देवी दुर्गा के तीसरा स्वरूप देवी चंद्रघंटा के पूजा-आराधना कइल जाला। नवरात्र में दुर्गा-उपासना के तीसरा दिन के पूजा के विशेष महत्व होला। मां दुर्गाजी के तीसरा शक्ति के नाम चंद्रघंटा हऽ। नवरात्र उपासना में तीसरा दिन इन्हीं के विग्रह के पूजन-अर्चन कइल जाला। माई के ई स्वरुप परम शान्तिदायक आउर कल्याणकारी हऽ। बाघ पर सवार मां चंद्रघंटा के शरीर के रंग सोना के समान चमकीला बा। इनका मस्तक…
माँ ब्रह्मचारिणी के नवरात्र पर्व के दूसरा दिने पूजा-अर्चना कइल जाला। साधक एह दिन अपना मन के माई के चरणन में लगावेलें। ब्रह्म के अर्थ हऽ तपस्या आ चारिणी माने आचरण करे वाली। एह प्रकार ब्रह्मचारिणी के अर्थ भइल तप के आचरण करे वाली। इनका दहिना हाथ में जाप के माला आ बावाँ हाथ में कमण्डल रहेला। माँ दुर्गाजी के ई दूसरा स्वरूप भक्तन आ सिद्धन के अनन्तफल देवे वाला हऽ। इनका उपासना से मनुष्य में तप, त्याग, वैराग्य, सदाचार, संयम की वृद्धि होला। जीवन के कठिन संघर्षों में ओकर…
आज नवरात्र के पहिला दिन हऽ। एह अवसर पर भोजपुरी समय डॉट कॉम अपना पाठकन खातिर लेके आइल बा एगो विशेष श्रृंखला। एह श्रृंखला में हमनी रउआ के रोज बताएब देवी के नव स्वरुपन में से एगो स्वरुप के बारे में। एकरा संगे-संगे माई के ओह सरुप के कइसे पूजा कइल जाला, का मंत्र बा का विधान आ का फल बा ई सभ कुछ रउआ एजा पढ़े के मिली। त देर कवना बात के आईं आज जानल जाव माई के पहिलका सरुप देवी शैलपुत्री के बारे में। जइसे कि रउआ…


text:
भासा के बैग्याँनिक अध्ययन के दिसाईं दुनिया के तमाम देस सदियन से भारत के रिनि रहल बा। बाकिर पच्छिमी सिक्छा-बेवस्था में ढ़लल भारतीय भासाविद् जन ठीक एकरा उलट बिचार राखेलें। काहे कि भारत में उनइसवीं सदी का दूसरके दसक से पच्छिमी सिक्छा-पधति के जरिए ई पढ़ावल, बतावल आ जतावल जात रहल बा कि भासा-बिग्याँन पच्छिम के देन ह। फ्रांस के बिद्वान पादरी कोर्दो अपना भासा, संस्कृति, रिलिजन आ साहित्त के सबसे पुरान आ पोख्ता साबित करे का उदेस से भारत के संस्कृत भासा के हिकाह ताकत ओकरा अउर अपना ग्रीक, लैटिन आ फ्रेंच भासा के बीच तुलनात्मक अध्ययन कइलें। अइसे ओह फ्रांसीसी पादरी कोर्दो का भासा के ओही बैग्याँनिक तुलनात्मक अध्ययन में एह तथ्य के भान हो गइल कि भारत भासा, संस्कृति, साहित्त के सिरजने ना, अध्ययनों के दिखाईं यूरोप से बहुत आगे बा। एकरा बावजूद भारत पर पच्छिम का भासाविद् लोग का जरिए ई छाप छोड़ल गइल कि कोर्दो का भासा सम्बन्धी ओही तुलनात्मक बैग्याँनिक अध्ययन से भासा-बिग्याँन रूपी बिसय के जनम मानेला।
कोर्दो के बाद भासा-बिग्याँन के क्षेत्र में काम करे वाला यूरोपीय बिद्वान लोग में हालहेड, विलियम जोन्स, फ्रेडरिक श्लेगल, लासन, रोजन, बुर्नूफ, मैक्समूलर जान बीम्स आदि के नाम बड़ी सरधा से लिहल जाला। एह भासा-बैग्याँनिक लोग के नाम सरधा से लेवे से केहू भारतीय का कवनो सिकायत नइखे। बाकिर एह सब यूरोपीय बिद्वान का बहुत पहिले भारतीय आचार्य लोग द्वारा भासा के बैग्याँनिक अध्ययन-अनुसंधान के नजरअंदाज कइल चाहे उड़ंतू चर्चा भर कइल घोर आपत्तिजनक जरूर बा। डॉ. सुनीति कुमार चटर्जी त जान बीम्स के भासा-बिग्याँन के संस्थापके मान लेले बारन।
आजुओ कुछ अंगरेजी आ हिन्दी के हिमायती भारतीय बिद्वान लोग का मुँहें सुनिले कि भासा-बिग्याँन के क्षेत्र में पच्छिम के एतना ना अतुलनीय काम बा कि भारत ओकरा पसङ्गोँ में नइखे। एही वजह से हम भासा, भासा-बिग्याँन आ भासा-बिग्याँन के क्षेत्र में भारतीय आचार्य लोग का अध्ययन-अनुसंधान पर क्रमवार आपन बिचार राखे का पहिले भारत के भासा-बैग्याँनिक अध्ययन-अनुसंधान कार्य के बिसय में पच्छिम का कुछ नामी- गिरामी भासा-बैग्याँनिक लोग के बिचार राख देवे के चाहत बानी।
यूरोपीय भासा-बैग्याँनिक जेस्पर्सन ' लैंग्वेज ' चैप्टर-१ का पन्ना- २० पर साफ साफ लिखले बारन कि 'भारत के बैयाकरने लोग ( आचार्ये लोग ) भासा बैग्याँनिक निरीक्छन आ बर्गीकरन में सबसे पहिल अधिकारी ब्यक्ति बा, ग्रीक के बिद्वान त एकरा तुलना में नामेमात्र के रहलें।'
Science presupposes careful observation and systematic classification of facts and of that in the old Greek Writers on language we find very littile. The earliest masters in Linguistic observations and classification were the old Indian Grammarians.'
डब्ल्यू एस एलेन त ' फोनेटिक्स इन एंसियेंट इंडिया ' में जेस्पर्सन से कई डेग आगे बढ़के भारतीय भासा-बैग्याँनिक अध्ययन-अनुसंधान कार्य आ भारतीय बैयाकरन पाणिनि आदि का काम के लैटिन बैयाकरन आ भासा अध्ययन का पच्छिमी परम्परा के तुच्छ बतावत लिखले बारन कि
' There are existence over a thousand different Sanskrit grammars, all inspired directly or indirectly by Panini's model. Besides such a concourse the thousand manuscripts of prisciaon's Latin grammar, the pride of our western tradition, are but a drop in the grammatical ocean. According to Burnell there were no less than sixty eight of these Pre-paninian grammars.'
एलेन त जोर देके कहलें कि पाणिनि के बेयाकरन एगो भासा-बैग्याँनिक के बेयाकरन बा। बैग्याँनिक बैयाकरन भी भासा सम्बन्धी तथ्यन के प्रति बहुत हद तक उहे नजरिया राखेला, जवन प्राकृतिक बैग्याँनिक प्रकृति का तथ्यन के प्रति राखेला। ( His work is a linguist's and not a language teacher's grammar.) । ऊ इहाँ ले कहले बारन कि ' संस्कृते का ध्वनि-बिग्याँन से पच्छिमी भासा-बैग्याँनिक अपना इहाँ ध्वनि-बिग्याँन के बहुतायत पारिभासिक सब्द आ बिभाग के निर्धारन लेले बारन।'( Our phonetic categories and terminology owe more than is perhaps generally realized to the influence of Sanskrit Phonetician.'--- ( Phonetics in Ancient India, Page-3)। ब्लूमफील्ड आ विलियम जोन्स भी एह तथ्यन के चीज के बहुते आदर का सङ्गे स्वीकार कइले बारन। एह तथ्यन के आउर बारीकी आ बिस्तार से जाने खातिर बिहार राष्ट्रभाषा परिषद् पटना से छपल डॉ. रामदेव त्रिपाठी के ग्रंथ ' भाषाविज्ञान की भारतीय परम्परा और पाणिनि ' के अध्ययन कइल जा सकेला।
सम्प्रति:
लोकप्रिय पोस्ट
ए मुखियाजी! रउरा त सभकर थाह लगा गईनी। चलनी के चालल सूपवा के फटकारल अपना के बता गईनी ए मुखियाजी! रउरा त सभकर थाह लगा गईनी। ए मुखियाजी! रउआ त जेकरा-जेकरा दुअरा गईनी भात-भवदी के त छोडीं बातो-बतकही छोड़ा गईनी ए मुखियाजी! रउरा त सभकर थाह लगा गईनी। ए मुखियाजी! रउरा त हाथ जोरि के दाँत निपोर के सबका के बुड़बक बना गईनी बाबू-बरुआ के महाभारत कराके झड़ुअन वोट बहार गईनी ए मुखियाजी! रउरा त सभकर थाह लगा गईनी। ए मुखियाजी! रउरा त चापलुसन के वंस बढ़ा गईनी दुआरा के कुकुरन के भी बब्बर शेर बना गईनी ए मुखियाजी! रउरा त सभकर थाह लगा गईनी। ए मुखियाजी! रउरा त जेकरा से ना बात-बतकही ओकरो से घीघीआ गईनी ढोंढ़ा-मंगरू छेदी-झगरू से छनही मे लाट लगा गईनी ए मुखियाजी! रउरा त सभकर थाह लगा गईनी। ए मुखियाजी! रउरा त गली-नाली के का कहीं मुड़ेरवो भसा गईनी आवास के आसारा में त घरओ में जोन्हीं देखा गईनी ए मुखियाजी! रउरा त सभकर थाह लगा गईनी। सम्प्रति : उमेश कुमार राय ग्राम+पोस्ट - जमुआँव थाना- पीरो, जिला- भोजपुर (बिहार)
मोरी मईया जी
कर जोरि बिनती करीला सुरसती मोरी मईया जी हे वीणापाणि! होखीं ना सहईया मोरी मईया जी। अज्ञान के अन्हरवा अंबिका लिखत बा बरबदिया सुर- ताल मतिया के माई हो होखत बा दुरगतिया डूबत बिया नदिया बीचवा नईया मोरी मईया जी। हम मुरुख अज्ञानी बानी ज्ञान के ज्योति जला दीं हमरी जेठ जिनिगिया मईया सुंदर फूल खिला दीं हे माहमाया! परत बानी पईंयां मोरी मईया जी। आरे आंखि अछइत ए अम्बे! भईल बानी आन्हर भरल बा जिनिगिया में मईया खाली डील- डाबर दीं ना कुल्हि मरजवन के दवईया मोरी मईया जी।
जा ए भकचोन्हर: डॉ. जयकान्त सिंह 'जय'
जा ए भकचोन्हर, तोहरा बात बुझात नइखे ? ई 'भकचोन्हर' सब्द बिहार का राजनीति में हल्फा उठा देले बा। सब्दन के सटीक प्रयोग के लेके हम त बड़का भइया माननीय लालू प्रसाद यादव जी के गुनगान करे से ना थकीं। ई एके सब्दवा यू. पी. - बिहार का जनता के जना-जगा दिहलस कि लालू जी निरोग बाड़ें आ बहरी आ गइल बाड़ें। कांग्रेसी लोग उनका पर बमकल बा त कुछ भकुरन के भक भुला गइल बा। भाकुर के बहुबचन भकुरन। भाकुर मतलब उल्लू होला। अँजोर में एकर भक मतलब बुद्धि हेरा जाला आ उहो दिसा हीन उड़ान भरे लागेला। इहे हाल भादूर/बादूर मतलब चमगादड़ो के होला। अब आईं ए भकचोन्हर सब्द पर। ई भक आ चोन्हर दू सब्द का मेल से गजब खेल करेला। भक के मतलब होला बुद्धि। वाक्य प्रयोग से समुझीं - 'झट से हमार भक खुल गइल' माने हमार तुरते बुद्धि खुल गइल। आ चोन्हर मतलब चक्षु चाहे चोख (आँखि खातिर बंगला के सब्द) के अन्हराइल भा चोन्हिआइल। एह तरह से एकर अर्थ-अभिप्राय होला - ऐन वक्त पर अकिल गुम हो गइल। बुरबकाही के सिकार भइल। बुद्धि के चिहउनी लागल। देस, काल, परिवेस आ परिस्थिति के हिसाब से सही फैसला ना ले पावे वाला आदमी खातिर भकचोन्हर सब्द के बेव


text:
भोजपुरी सितारा प्रवेशलाल यादव एह घरी अपना हालिया प्रदर्शित फिलिम ‘टाईगर’ के प्रमोशन खातिर यू. पी. में बाड़ें, एह दौरान प्रवेशलाल शहरे शहर सिनेमा हॉल जाके टाईगर फिलिम के हिट बनवला खातिर दर्शकन के आभार जतावत बाड़ें. जवने शहर में जात बाड़ें ओहिजे बड़हन भीड़ जुट जात बा प्रवेश के देखे ला. एह दमदार प्रोमोशन में प्रवेश अपना दर्शकन से सीधा संवाद बनावत बाड़े आ ओह लोग से आशिर्वाद माँगत बाड़ें.
जान जाईं कि फिलिम ‘टाईगर’ बिहार में सफलता के झंडा गड़ला क बाद अब यू. पी.ओ में रिकार्ड सफलता दर्ज करत बावे. सगरी शहरन में फिलिम दुसरका हफ्ता मे चलत बा. निरहुआ इंटरटेन्मेंट प्रा. लि. के बनावल आ सुब्बाराव गोसांगी के निर्देशित एह फिलिम के नायिका हई शुभी शर्मा.
(प्रशांत निशांत)
39 total views, 2 views today


text:
नयी दिल्ली 13 अप्रैल (वार्ता). दिवंगत अभिनेता विनोद खन्ना के बरीस 2017 के आजु दादा साहब फाल्के पुरस्कार से सम्मानित कइल गइल. न्यूटन के सबले नीक हिंदी फीचर फिल्म आ श्रीदेवी के सबले नीक अभिनेत्री के राष्ट्रीय फिल्म पुरस्कार दीहल गइल.
असमी फिल्म विलेज रॉकस्टार्स के सबले नीक फीचर फिल्म, रिद्धी सेन के सबले नीमन अभिनेता आ ए.आर. रहमान के सबले नीक संगीत निर्देशक के खिताब मिलल बा.
हिंदी आ मराठी लेखिका उषा किरण खान आजु 65वां राष्ट्रीय फिल्म पुरस्कारन ला चुनाइल नामन के घोषणा का दौरान बतवली कि दादा साहब फाल्के लाइफ टाइम अचीवमेंट पुरस्कार खातिर नाहियो त 15 गो नाम पर विचार भइल आ आखिर में दू घंटा माथा लगवला का बाद जूरी विनोद खन्ना के नाम पर मुहर लगवलसि.
फीचर फिल्म श्रेणी ला 11 सदस्यन वाली जूरी के प्रमुख आ जानल-मानल निर्माता निर्देशक शेखर कपूर बतवलें कि असमी फिल्म विलेज रॉकस्टार्स के सबले नीक फीचर फिल्म के पुरस्कार दीहल गइल बा. एकर निर्माता-निर्देशक रीमा दास हई आ ई फिलिम सुदूर गाँव के ओह बचवन के कहानी ह जे आगा चल के रॉकस्टार बने के सपना देखेलें.
लक्षद्वीप में बनल जसारी भाषा के फिल्म सिंजर को सबले नीक पहिल फिलिम, बाहुबली-2 (तेलुगु) के सबले लोकप्रिय फिलिम, मराठी फिलिम मोर्ख्या के सबले नीक बाल फिलिम के पुरस्कार दीहल गइल बा.
राष्ट्रीय एकीकरण पर बनल सबले नीक फिलिम के पुरस्कार मराठी फिलिम धप्पा के मिलल. सामाजिक सरोकारन पर बनल फिलिम के पुरस्कार मलयालम फिलिम आलोरुक्कम के आ पर्यावरण संरक्षण पर हिंदी फिलिम इरादा के सबले नीक फिलिम के पुरस्कार मिलल.
हाल ही में दुनिया के अलविदा कह जोए वाली श्रीदेवी के फिलिम मॉम में उनुका शानदार अभिनय ला सबले नीक अभिनेत्री आ रिद्धी सेन के बंगला फिलिम नगर कीर्तन खातिर सबले नीक अभिनेता घोषित कइल गइल.
सवले नीक निदेशक के पुरस्कार मलयालम फिलिम भयानकम के निदेशक जयराज के दीहल गइल.
21 total views, 1 views today


text:
- केजरीवाल सरकार के कानून मंत्री रहते गिरफ्तार भइल जितेन्द्र सिंह तोमर के फर्जीवाड़ा के परत दर परत खुलत जात बा आ उनुका पर घेरा कसात चल जात बा. अदालतो से उनकर जमानत अर्जी खारिज हो गइला का बाद उनकर समस्या अउरी गंभीर हो गइल बा.
- पाकिस्तान का तरफ से जारी एगो आधिकारिक बयान में भारत के चेतावल गइल बा कि ऊ पाकिस्तान के म्यांमार जइसन समुझे के गलती मत करे. पाकिस्तान का लगे एटम बम आ हमला करेवाला का खिलाफ एकर इस्तेमाल से पाकिस्तान परहेज ना करी.
- उत्तर प्रदेश लोक सेवा आयोग के पीसीएस-14 मुख्य परीक्षा के रिजल्ट काल्हु बुध का दिने जारी क दिहल गइल. एहमें 579 पद ला 1870 लोग के सफल बनावल गइल बा. अब एह लोग के साक्षात्कार कइला का बाद आखिरी चयन होखी.
- पिछला 28 अप्रैल के आपन दुखड़ा सुनावे खातिर कांग्रेस उपाध्यक्ष राहुल गांधी से भेंट करे वाला किसान के कवनो राहत ना मिलला का बाद पंजाब के फतेहगढ़ साहिब जिला के दादू माजरा गाँव के किसान सुरजीत आखिरकार फाँसी लगा लिहलसि. राहुल ओकर कवनो मदद ना कर पवले.
- पिछला छह दिन के गिरावट के बदलत बुध का दिने शेयर बाजार बढ़ के बंद भइल आ आजुओ ओकरा में तेजी देखल जात बा.
- टीम इंडिया के नया कोच बनावल गइल रवि शास्त्री के एह काम खातिर सालान सात करोड़ रूपिया दीहल जाई आ रवि शास्त्री एकरा संगही दुनिया के सबले महंग कोच बन गइल बाड़न.
- मंगल के साँझ बिहार के परिवहन मंत्री रमई राम के नाती मंटू घर के एगो नौकर बटोरन के अतना पिटाई क दिहलसि कि बटोरन के बँवारा आँख के रोशनी खतम हो जाए के अनेसा जतावत डाक्टर लोग ओकरा के पीएमसीएच रेफर कर दिहले बा. रमई राम का खिलाफ एगो नौकर के सनहा सचिवालय थाना में तीन बरीस से दर्ज बा बाकिर अबले ओह पर कवनो कार्रवाई नइखे भइल.
- दाल के दाम में आइल बेहिसाब तेजी देख के केन्द्र सरकार बाहर से दाल आयात करे के फैसला कइले बिया. पिछला एक बरीस में दाल के दाम करीब 65 फीसदी बढ़ गइल बा. पिछला साल दलहन के उपज में 20 लाख टन के कमी आइल रहुवे.
- पटना में होखत राकांपा के 6वां राष्ट्रीय सम्मेलन में फेरू अध्यक्ष चुनाइल शरद पवार कहलन कि केन्द्र सरकार हर मोर्चा पर फेल क गइल बिया आ अब भाजपा हरावे के अभियान बिहार से शुरु होखे जा रहल बा. मोदी का खिलाफ लालू, नीतीश, सोनिया के गठजोड़ में अपनो मौजूदगी दर्ज करा लिहले बिया राकांपा आ एह सेकूलर गोलन के लागत बा कि अब बिहार में एह लोग के जीत पक्का बा.
- सरकारी जमीन के बंदरबांट के विरोध करे वाला वकील संजय सिंह उर्फ पप्पू सिंह पर बुध का सबेरे भगवान बाजार बस स्टैंड का लगे गोली मार के घवाहिल क दीहल गइल. घवाहिल वकील अदालत में जा के थाना में चार लोग का खिलाफ केस दर्ज करवलें. एहमें से दू जने के नामजद बनावल गइल बा.
- पूर्वी चंपारण के केसरिया थाना के जगीराहाँ पेट्रोल पंप का लगे स्टेट हाईवे पर एगो स्कार्पियो आ ट्रक के टक्कर बुध का सबेरे हो गइल जवना से चार लोग के मौत हो गइल आ पांच जने घवाहिल हो गइलें.
- सिवान का अदालत में शहाबुद्दीन के जमानत खातिर होखे वाला सुनवाई बुध का दिने टार दीहल गइल. सिवान के पुरान वकील बसंत बाबू के मंगल का दिने निधन भइला का चलते बुध का दिने शोक मनावत अधिवक्ता लोग अदालत में ना आइल. बसंत बाबू के तबियत मंगल का दिने अचानके खराब हो गइल आ इलाज का बावजूद मौत हो गइल.
- सारण जिला के सहाजितपुर थाना के कटसा गाँव में बुध का दिने चापाकल गाड़े का दौरान पाइप उपर से जात बिजली के तार से सट गइल. बिजली के करंट से पाइप पकड़ले एगो मजदूर के मौत हो गइल.
- बलिया के एगो निजी अस्पताल में एगो लड़िकी साथे भइल दुराचार का मामिला में अस्पताल संचालक बियफे का दिने सरेंडर कर दिहलन. दुराचार करे वाला दू गो कर्मचारी पहिलहीं से गिरफ्तार बाड़े सँ बाकिर अस्पताल मालिक के गिरफ्तारी खातिर लगातार दबाव बनावल जात रहुवे.
- भभुआ के औकार चैनपुर के मूल निवासी सुरेन्द्र के बुध का दिने राबर्ट्सगंज पुलिस गिरफ्तार कइलसि त ओकरा एगो बड़हन सफलता मिल गइल. सुरेन्द्र जवन अस्पताल खोल के डाक्टर बन के इलाज करत रहुवे ओहिजा अतवार का दिने एगो औरत के मौत का बाद मामिला गरमा गइल. जाँच में पता चलल कि एह अस्पताल के रजिस्ट्रेशन नइखे आ जब पुलिस ओकरा के गिरफ्तार कइलसि तब पता चलल कि ई त पुरान हिस्ट्रीशीटर ह जवना आपन पहचान छुपावे खातिर डाक्टर के चोला पहिर लिहले बा.
- बंगला देश के फतुल्लाह में चलत भारत बांगला देश का बीच एकमात्र टेस्ट के दुसरका दिन के खेल बरखा का चलते रद्द मान लीहल गइल. आजु सबेरही से रुक रुक के होखत बरखा का चलते खेल शुरु करावल संभव ना भइल.
50 total views, 5 views today


text:
भारत का नाराजगी जाहिर कइला का बाद फिलस्तीन पाकिस्तान में अपना राजदूत वालिद अबू अली के ओहिजा से वापिस बोला लिहलसि आ खेद जतवले बा कि अनजाने में राजदूत ई गलती क दीहलन.
लखनऊ के सआदतगंज इलाका के यासीनगंज में एगो मदरसा में बन्न क के राखल 52 गो नाबालिग लइकियन के पुलिस छोड़ा लिहलसि आ ओह मदरसा के संचालक मोहम्मद तयाब ज़िया के गिरफ्तार क लिहलसि. लइकियन के कहना बा कि ओहना का साथे गलत काम कइल जात रहुवे आ मना कइला प मारल पीटल जात रहुवे.
गोण्डा के तरबगंज इलाका में कउड़ा तापत परिवार प माटी के देवाल भस गइल आ एगो लइका आ एगो औरत के ओहिते मौत हो गइल. एगो अउर मेहरारु घवाहिल हो गइल बाड़ी.
गुजरात का सूरत से आइल एगो व्यापारी अपना करजा से परेशान होके गोरखपुर के कैन्ट इलाका के एगो होटव में जहर खा के जान दे दीहलसि.
मिर्जापुर के जाफरखानी प्राथमिक विद्यालय के ओह मास्टर के निलंबित क दीहल गइल बा जवना प कुछ छात्र आरोपलगवले रहलें कि ऊ वंदेमातरम आ भारत माता के जय बोलला प पिटाई करत रहुवे.
बिहार आ यूपी में जाड़ा आ कुहासा के कहर शुको का दिने जारी रहल आ एहमें अबहीं कुछ दिन ले राहत मिले के उमेद नइखे लउकत. घन कुहासा का चलते शनिचर का दिने पटना हवाई अड़्डा से सात गो हवाई जहाजन के उड़ान रद क दीहल गइल आ आठ गो रास्ता बदल दीहल गइल. रेलो गाड़ियन के रद्द करे आ देरी से चलला के दौर बदस्तूर जारी बा.
विवादित फिलिम पद्मावती के प्रमाणित करे का मामला में सेंसर बोर्ड के कहना बा कि निर्माता अगर चाहसु त फिलिम के नाम बदलि के एकरा के देखा सकेलें. कुछ सीन काटलो गइल बा आ सर्टिफिकेटो यूए दरजा के मिली. फिलिम का शुरुआत में देखावे के पड़ी कि फिलिम कल्पना के कहानी प बनल बा.बोर्ड के एह फैसला से करणी सेना आ मेवाड़ राजपरिवार आपन नाराजगी जतवले बा.
छपरा न्यूज
गोपालगंज के कुचायकोट इलाका में पंजाब नेशनल बैंक के सासामुसा शाखा प डकैती डाल के दिनदहाड़े पौने लौ लाख रुपिया लूट ले गइले सँ डकैत. बतावल जात बा कि आठ गो डकैत तीन गो मोटरसाइकिल से आइल रहलें आ लूट के आराम से निकल भगलें.
सोनपुर थोनो के भरपुरा मे एगो नवही दुकानदार के जान ले लीहले सँ पहिले से घात लगा के बइठल बदमाश. गोला बाजार प आपन हार्डवेयर के दुकान बंद क के लवटत घरी भइल हमला. नवही के जान ओहिजे चल गइल.
कउरा का आगि से भइल अगलगी में रिविलगंज का जानटोला में गरीबन के चार गो झोपड़ी आ सामान जर के राख हो गइल. एह अगलगी में दू गो बचवा बचिया झँउस के मर गइलें.
सीतलपुर परसा रोड प भइल सड़क हादसा में बभनगाँवा के एगो अधेड़ के मौत हो गइल. उनुका बाइक के एगो बोलेरो वाला धक्का मार के भाग गइल. बाइक चलावत उनुकर पोता घवाहिल हो के बाँच गइल बा.
छपरा जिला के कानून व्यवस्था ठीक ना रख सकला का चलते चार गो थानेदारन के तबादला क दिहल गइल बा. टाउन थाना, एकमा थाना, सोनपुर थाना आ नगरा थाना के प्रभारी एहमें शामिल बाड़ें.
बलिया न्यूज
बलिया नगरपालिका के बइठक में बाहरी आदमी का मौजूदगी पर कुछ सभायद विरोध कइलें त बवाल हो गइल. एही बीचे कुछ सभासद तोड़फोड़ मचा दिहलें. नगरपालिका बोर्ड के ई दुसरकी बइठक रहुवे.
हजारन स्टेज शो, सैकड़न कैसेट, दर्जनो टीवी शो कइले भोजपुरी गायक आ गड़हा विकास मंच के सांस्कृतिक प्रकोष्ठ के महासचिव रविन्द्र कुमार राजू के शनिचर सबेरे बनारस का अस्पताल में मौत हो गइल. राजू के लीवर खराब हो गइल रहुवे. अंतिम संल्कार भरौली के गंगा घाट प भइल जहाँ सैकड़ों लोग आपन श्रद्धांजली देबे जुटलें.
लोककवि रामदेव गोंड़ का पहिलका बरखी प उनुका गाँव मिश्र के मठिया प सांस्कृतिक कार्यक्र करावल गइल जवना में जाला भर से आइल कलाकार गोंड़ऊ नाच प्रतियोगिता में शामिल भइलें.
छुट्टी प गाँवे आइल सिपाही आजमगढ़ इलाका के दमदिअवना गाँव के संतोष यादव के लाश रहर का खेत में फेंकल मिलल. सबेरे खेते गइल संतोष के धारदार हथियार से हत्या क के लाश फेंक गइल रहलें सँ हत्यारा.
बनारस के चेतगंज राज्यकर विभाग में फोर्थ ग्रेड के कर्मचारी रमेश चन्द्र वर्मा पता ना कवना कारण अपना रिटायरमेंट से एक दिन पहिले फाँसी लगा के जान दे दिहलन. ओने उनुकर सहकर्मी उनुका विदाई समारोह के तइयारी में लागल रहलें.
26 total views, 2 views today


text:
सिनेमा भोजपुरी में डरावनी फिलिमन के हमेशा कमी रहल बा, अब एह कमी के दुर करे आवत बावे विनय आनंद के फिलिम ‘मंगल फेरा’. एह फिलिम के पूरा शूटिंग नेपाल में भइल बा आ एह फिलिम के बनावे में बहुते उच्च तकनीक के इस्तेमाल भइल बा. फिलिम के हॉरर सभकर रोंआ खड़ा कर दी.
गायत्री राठौड़ के बनावल आ श्रीधर शेट्टी निर्देशित एह फिल्म के कहानी दर्शन राठौड़, पटकथा पियूष शाह अउर श्रीधर शेट्टी, आ संवाद मोहम्मद रफी खान लिखले बाड़ें, संगीतकार हउवें राकेश त्रिवेदी, कैमरामैन हउवें श्रीनिवास आर.
ई फिलिम जल्दिए रिलीज होखे वाली बा.
(शशिकांत सि्ह रंजन सिन्हा के रपट)


text:
अभिनय आ लउके में अनेके तरह के लुक खातिर मशहूर भोजपुरिया खलनायकी के सिरमौर अवधेश मिश्रा के एगो खतरनाक लुक जल्दिये लउके वाला बा भोजपुरी फिल्म “वर्दी वाला गुंडा” में. एह फिल्म के निर्माता पप्पू राजेश आ निर्देशक फारुख अहमद सिद्दीकी हउवें. फिलिम के शूटिंग पूरा हो गइल बा. अह फिल्म में नायक दिनेश लाल यादव निरहुआ, नायिका अंजना सिंह आ खलनायक अवधेश मिश्रा के मुख्य भूमिका बा. अवधेश मिश्रा छठू महाराज नाम के एगो खतरनाक खलनायक बनल बाड़े जवना का सोझा पुलिस, अधिकारी, आम लोग सबही मूड़ी झुकवले रहले. काली के पुजारी छठू महाराज के जुबान कम बोलेला आँखे से ऊ सगरी बात कह डालेला.
गौरतलब बा कि फारुखे अहमद सिद्दीकी निर्देशित फिल्म “प्रेम के रोग भइल” में अवधेश मिश्रा एगो अधेड़ खलनायक बनल रहले जवना के मेहरारू के स्वांग धइले निरहुआ से प्रेम हो जात बा. अपना हर फिल्म में अभिनय में विविधता आ तरह तरह से लउकला का चलते अवधेश मिश्रा के वर्चस्व लमहर दिन से कायम बा आ भोजपुरी के कवनो बड़की फिलिम उनुका बिनु अधूरा लागेला.
(रंजन सिन्हा के रपट)


text:
राजद.अध्यक्ष आ बिहार के मुख्यमंत्री रहल लालू प्रसाद यादव के चारा घोटाला मामिला में जेल जातही पटना में राजद मुख्यालय पर सन्नाटा पसर गइल. पार्टी कार्यालय का पिछला हिस्सा मे अलगा से बनल कोठरियन में रहे वाला कुछ लोग निराशा जतावत कहल कि अइसन फैसला के उमेद ना रहल.
पार्टी पदाधिकारियन के कक्ष पूरा खाली लउकल. हमेशा मुख्यालय मे मौजूद रहेवाला कार्यालय सचिव चन्द्रेश्वरो प्रसाद कतहीं ना लउकलें. फोन के घंटी घनघनात रहुवे बाकिर केहू उठावे वाला ना रहल.
सगरी बड़का नेता रांची गइल बाड़ें.
ओहिजे बगल के जदयू आ भाजपा कार्यालयन में गहमगहमी पहिलही जस लउकल.
(वार्ता)
40 total views, 5 views today


text:
यूट्यूब
यूट्यूब (अंगरेजी: YouTube) इंटरनेट प बीडियो होस्ट करे वाली एगो अमेरिकी वेबसाइट बा। एकर मुख्यालय अमेरिका के कैलिफोर्निया में सान ब्रूनो नाँव के जगह पर बाटे। एह सेवा के सुरुआत फरवरी 2005 में भइल आ साल 2006 में गूगल एकरा के US$1.65 बिलियन में खरीद लिहलस तबसे गूगल के सब्सिडरी कंपनी के रूप में काम क रहल बाटे।
ई साइट अपना प्रयोगकर्ता लोग के बीडियो अपलोड करे, रेट देवे, साझा करे, फेवरिट लिस्ट में जोड़े, रिपोर्ट करे, कमेंट करे आ अन्य प्रयोगकर्ता लोग के सबस्क्राइब करे के सुबिधा उपलब्ध करावे ले। ई सेवा WebM, H.264/MPEG-4 AVC, आ एडोब फ्लैश टेक्नोलॉजी के इस्तेमाल द्वारा बिबिध प्रकार के बीडियो सभ देखावे ले। उपलब्ध बीडियो सभ में, बीडियो क्लिप, टीवी शो के क्लिप, म्यूजिक बीडियो, छोट फिलिम, फिलिम के प्रोमो, डाकुमेंटरी फिलिम, बीडियो ब्लॉग आ पढ़ाई से संबंधित चीज सामिल बा। इसमें किसी दूसरे के द्वारा डाली गयी चीज फिर से डालने पर कापी राईट भी दिया जाता है
इहो देखल जाय[संपादन करीं]
संदर्भ[संपादन करीं]
- ↑ "youtube.com Traffic Statistics". अलेक्सा इंटरनेट. अमेजन डॉट कॉम. 5 अप्रैल 2017. Retrieved 7 अप्रैल 2017.


text:
माटी साहित्य सम्मान
नियम:-
- मई से अप्रैल के बीच पत्रिका में छपल रचनन के एह सम्मान खाती चयनित कइल जाई।
- केवनो रचनाकार के अलगा से आवेदन करे के जरुरत नइखे। निर्णायक मंडल खुदे दस गो सभसे बढिया रचनन के एह सम्मान खातिर चयनित कऽ लिही अउरी ओकर लिखित सूचना सगरी साहित्यकारन के दे दिहल जाई।
- दसो रचना अउरी साहित्यकारन के बारे में सगरी सूचना पत्रिका में प्रकासित कइल जाई।
- निर्णायक मंडल में तीन गो सदस्य रहीहें; पत्रिका कऽ संपादक, सहायक संपादक अउरी अध्यक्ष जे एगो बहरी कऽ साहित्यकार रहीहें।
- हर साल अध्यक्ष कऽ नाँव कऽ घोषणा कऽ दिहल जाई।
- निर्णायक मंडल कऽ निरनय अंतिम रही।
- सम्मान में एगो प्रमाण पत्र दिहल जाई।
सम्मान से जूड़ल सूचना:-माटी साहित्य सम्मान - 2015 खातिर चयनित रचनाएँ
माटी साहित्य सम्मान - 2015 कऽ घोषणा


text:
2 जून
2 जून अंगरेजी की ग्रेगरियन कैलेंडर में साल के 153वाँ दिन बाटे (154वाँ अधिबरिस सभ में)। साल के खतम होखे में अबहिन 213 दिन बचल बाटें।
घटना[संपादन करीं]
- 1793 – फ्रांसीसी क्रांति: फ्रांकोइस हेनरियो (François Hanriot), जे पेरिस गार्ड सभ के नेता रहलें, 22 ठो गिरोंदी लोग के गिरफ्तार क लिहलें जिनहन लोग के ज्याँ पॉल मरात द्वारा चिन्हित कइल गइल रहल एकरे बाद 'आतंक के राज' के सुरुआत के भूमिका बन गइल।
- 2014 - तेलंगाना के भारत के 29वाँ राज्य के रूप में दर्जा मिल गइल।
जनम[संपादन करीं]
- 1840 – थॉमस हार्डी, अंगरेजी के उपन्यासकार आ कवी (नि. 1928)
- 1987- सोनाक्षी सिन्हा ,- एक ठो भारतीय ऐक्ट्रेस बाड़ी।
निधन[संपादन करीं]
- 1988 – राज कपूर, भारतीय एक्टर, डाइरेक्टर, आ प्रोड्यूसर (ज. 1924)


text:
– डाॅ. अशोक द्विवेदी
आज फजिरहीं बहरा निकलते झमरझम बरखा से सामन भइल. राजधानी घंटन बरखा से नहात रहे. गाँवे़ं फोन लगाइ के एगो सँघतिया से टोह लेहनी त पता चलल कि उहाँ बादर क नाँवे-निशान नइखे. परसों तनी मनी सीति चाटे भर पानी परल रहुवे. हुड़ुक भउवे कि धान त गइल. दइबो, सरकारे लेखा चीन्हि चीन्हि के रेवड़ी बाँटत बा !
हमनी का पूर्वांचल में त चीन्हि-चीन्हि के रेवड़ी बँटला के रेवाज ढेर दिन से चलल आवऽता. उहाँ क सरकारे अइसन बा. हमनी किहाँ भक्ति आ पूजा-परसादी तनी ढेरे चलेला. सूखा मे़ं हरिकीर्तन; बरखा में हरिकीर्तन. एक लेखा ई कीर्तन असरा जियावे आ सपना पुरावे क उतजोग ह. जथारथ चाहे जतना डरावन, कुरूप भा त्रासद होखे, नाँव-सुमिरन आ कीर्तन में भुला जाईं. देवियो देवता लोग खुशामद पसंद हवे. ऊपर से हमन क डेराभुत मनोभाव, कीर्तन मे़ मन भुलवा लीं. जब देविये देवता क ई हाल बा त मंत्री, नेता आ नोकरशाह काहे ना करी ? ऊ अपना चेलन आ पछलगुवन के छोड़ दोसरा के काहे सुनी ? जब भगवाने का सोझा अइसन अनेत, अधरम आ अन्याय होत बा त अदिमी के कवन बिसात ? अइसे पुरान पोथी पतरा आ शास्त्र बेद से प्रमान ईहे मिलेला कि अधर्म,असत्य के पक्ष बहुत सजोर आ बरियार होला बाकिर साँच आ धर्मो के पाटी में कम्मे सही जूझे-मरे वाला बटुराइये जालन. आज काल्ह के जथारथ तनी बदलल बा. बाकि साँच के पक्षो में लोग लउकि जात बाड़न.
बात बरखा के होत रहल हा नू ? हमनी का परंपरा मे़ पावस ऋतु के एगो अलगे महातम बा. बरखा ना त जीवन ना. तँवाइल-तड़फड़ाइल धरती आ जीव एही ऋतु में जुड़ाइ के हरियराला आ पनपे बढ़ेला. माघ आ मेघ दूनों अकथ आ अनिर्वच मनालन स. इनहन के समझे-कथे मे़ कतने कवि लोगन क जिनिगी गुजरि गइल. माघ आ मेघ के देखे खातिर सौन्दर्य-दृष्टि चाहीं. नाता जोरे भर नेह चाहीं, बिलगाव ना लगाव चाहीं.
कालिदास त माघ के मास्टरे रहलन बाकि ऊहो मेघ के महातम बूझि के आ ओकर निहोरा कइलन, ओके अइसन दूत बनवलन कि ऊ सगरी आर्यावर्ते घूमि आइल. रामगिरि का टेकड़ी प बिलमल मेघ क हिया अनुनय आ निहोरा से अइसन पसिजल कि ऊ यक्ष के दूत बन गइल. नात जोरे भर नेह जतावल काम क गइल. ओघरी से लेके आजु ले दुनिया आ ओमें रहे वाला जीव जंतु केतना बदल गइल कि प्रकृति आ ओकरा ऋतुचक्र के वाहक मेघ क भाव-सुभाव ठीक से ना समझि पवलस. कतनो कयास लगवलस अपरिचिते पवलस. बदलाव का तेज रफ्तार में हमनी का त बदल गइनीं जा बाकि मेघ स्वतंत्र आ अमाने रहल. पहिलहूँ गरजत तड़पत-बरिसत निकल जाव आ आजुओ.
ई त हमनी क आपन फितरत आ कल्पना ह कि कबो ओसे नाता तूड़ लेनी आ कबो जोरि लेनी जा. हमनी के मनसा ओकर उपभोगे करे भर ले बा. असलियत ईहे बा कि ऊ आपन काम करत बा आ हमन आपन करत बानी जा. कालिदास के वेदना आ चाह मेघ से आत्मीय संबंध बनावे क उतजोग जरूर कइले रहे. यक्ष के विरह पीर से मोक्ष दियावे खातिर ऊ मेघ से धरती के बन परबत, नदी, मैदान, खेत खरिहान से भरल प्रकृति परिक्रमा करावत कैलासपति क पूजन अर्चना कर देले रहलन. पृथिवी पर अनेकता आ विविधता का जथारथ से परिचित करावत मेघ के माध्यम बनवला के ई पुरान नाता ए माडर्न जुग का रेलम रेल आ ठेलम ठेल में कहाँ निबाहल जाता ? मेघो सोचत बा कि चलऽ “जइसन तोहार मनसा तइसन सिद्धि!” अपना भाखा में कहीं त “जइसन तहार खेत-खरिहानी (देन-दुवारी) तइसन मोर चरवाही !”
त भइया हो हमनियों के जरूर सोचे के चाही़ं कि मेघ हमनी क करजा नइखे खइले, ना ऊ बन्हुवा मजूरे ह! हमहन ओसे जतना पावल चाहत बानी जा ओतना उतजोग भा कोसिस कइले बानी जा ? ओतना मजूरी नइखे जुटत त बदरा के पोल्हावे -परिकावे आ ओसे नाता जोरे भर नेह त देखावहीं के परी !
52 total views, 2 views today


text:
गोरखपुर 10 मार्च (वार्ता) उत्तर प्रदेश के मुख्यमंत्री योगी आदित्यनाथ के प्रतिष्ठा के सवाल बन चुकल गोरखपुर संसदीय सीट आ उप मुख्यमंत्री केशव प्रसाद के फूलपुर संसदीय सीट के उपचुनावन में काल्हु कड़ेर सुरक्षा का बीच भोटिंग करावल जाई.
पोलिंग करावे वाला दल अपना अपना मतदान केन्द्रन पर चहुंप गइल बाड़ी सँ.
इलेक्ट्रानिक वोटिंग मशीन का बारे में विपक्षियन के जतावल अनेसा का बीत हर मशीन का साथे वीवीपैट लगावल जाई. राज्य निर्वाचन आयोग से मिलल जानकारी का अनुसार भोटिंग सबेरे सात बजे शुरु होके साँझ पांच बजे ले करावल जाई.
एह चुनावन ला अर्द्धसैनिक बल आ पीएसी के 65 कम्पनियन के तैनाती कइल गइल बा. अतिसंवेदनशील 95 गो बूथन पर वेबकास्टिंग करावे के इन्तजाम कइल गइल बा.
21 total views, 2 views today


text:
# स्वास्थ्य अधिकारी बनने की दी गई बधाई#
जौनपुर।
समाधान न्यूज 365:
नीरज कुमार श्रीवास्तव#
जौनपुर। नगर के हुसेनाबाद भदेसर निवासी व उत्तर प्रदेशीय प्रजापति महासभा के प्रदेश संगठन मंत्री कैलाश नाथ प्रजापति की भतीजी डा. शालिनी प्रजापति ने स्वामी कल्याण देव राजकीय आयुर्वेदिक कालेज एवं चिकित्सालय मुजफ्फरनगर से प्रथम स्थान से प्राप्त करके स्वास्थ्य अधिकारी बन गयी। इसकी जानकारी होने पर लॉक डाउन का पालन करते हुये दूरभाष से ही अखिल प्रजापति कुम्भकार समाज प्रदेश उपाध्यक्ष महेन्द्र प्रजापति पत्रकार, राष्ट्रीय उपेक्षित समाज पार्टी के प्रदेश उपाध्यक्ष मोहन लाल, जिलाध्यक्ष बृजेश प्रजापति, अखिल प्रजापति कुम्भकार समाज के जिलाध्यक्ष संजय प्रजापति, भारतीय समता समाज पार्टी के प्रदेश अध्यक्ष अम्बिका प्रजापति, प्रदेश सचिव लालजीत प्रजापति, जिला शासकीय अधिवक्ता गुलाब चन्द्र प्रजापति, अशोक प्रजापति एडवोकेट, रामचन्द्र प्रजापति एडवोकेट, कमला प्रजापति एडवोकेट, डा. अशोक प्रजापति, रामसरन प्रजापति, दुर्गा देवी प्रजापति, सुधा प्रजापति, अभिषेख प्रजापति, आशुतोष प्रजापति, स्नेहिल प्रजापति, स्वप्निल प्रजापति, विकास वर्मा, राहुल वर्मा, ओपी वर्मा, रामेश्वर प्रजापति, चन्द्रशेखर प्रजापति, आदर्श प्रजापति, किरन प्रजापति, राजकुमार प्रजापति, रूपा प्रजापति, प्रियंका प्रजापति, मणि प्रजापति, अंशिका प्रजापति, प्राची प्रजापति, ब्राहृदेव प्रजापति, समरजीत प्रजापति, जमुना प्रसाद प्रजापति, द्रौपदी देवी प्रजापति, रामकुबेर प्रजापति, स्वामी प्रसाद प्रजापति सहित तमाम स्वजातीय बंधुओं ने बधाई दी है।
Subscribe to: Post Comments ( Atom )


text:
देश के पहिलका फुल एसी ट्रेन आजु गोरखपुर से दिल्ली आनंदविहार खाति रवाना हो गइल. 12595 अप/12596 डाउन एह ट्रेन के दिल्ली में बइठल रेल मंत्री सुरेश प्रभु सिग्नल दे के रवाना करवलन. गोरखपुर से आनन्दविहार का बीच चले वाली ट्रेन के रुट गोरखपुर-बस्ती-गोंडा-लखनऊ-कानपुर-आनन्द विहार से गुजरी. 12571अप/12572डाउन ट्रेन के रूट गोरखपुर-बढऩी-गोंडा-लखनऊ-कानुपर-आनन्द विहार. बस्ती हो के चले वाली ट्रेन हफ्ता में दू दिन आ बढ़ना होके चले वाली हमसफर ट्रेन हफ्ता में एक दिन चलल करी.
हमसफर ट्रेन के रफ्तार हर घंटा 160 किमी के रह सकी. हर कोच में चाय-काफी आ सूप खाति वेन्डिंग मशीन लगावल गइल बा आ हर बर्थ खाति चार्जिंग प्वायंट अलग रही. कोच में सीसीटीवी कैमरा अउर बायोटॉयलेट रही. आ डिस्प्ले बोर्ड पर अगिला टीसन के जानकारी दीहल जात रही.
बहुते आधुनिक आ आरामदायक हमसफर ट्रेन के किराया बाकी ट्रेनन का मुकाबले बेसी राखल गइल बा. आ जस जस टिकट कटत जाई तस तस भाड़ा बढ़त जाई. गोरखपुर से आनन्द विहार के भाड़ा कम से कम 1240 रुपिया आ बेसी से बेसी 1790 रुपिया ले रहल करी. खाली बाच गइल बर्थ के कोच में मौजूद टीटी 1610 रुपिया में बेचल करीहें.
20 total views, 2 views today


text:
– ओ. पी. सिंह
फगुआ बीत गइल बा आ अब चइत चलत बा. परम्परा का हिसाब से चइत में फगुआ ना गआव बाकिर मौका प एह ले बढ़िया कवनो लाइन याद नइखे पड़त त एकरे इस्तेमाल क लिहनी ह. एगो फगुआ में सुनले रहीं ई गीत – तोहरा से राजी ना ए बलमुआ, तोहरा से राजी ना. हम के नींबुआ बिना तरसवले बलमुआ तोहरा से राजी ना.
सब कुछ मिलला का बादो एह गीत के नायिका के शिकायत रहिए गइल कि ओकरा नींबू खाए के मन रहुवे आ ऊ ना ले आइल ओकर बलमुआ. कुछ कुछ इहे हाल हो गइल बा देश के. जनता के मोदी से बहुते शिकायत बा, खास क के ओह लोग के जे पिछला लोकसभा चुनाव में भाजपा के भोट ना दिहले रहुवे. ऊ लोग जब ना तब 15 लाख रुपिया के तगादा करत रहत बा. दोसर शिकायत ओहु लोग के होखे लागल बा जे पिछला चार बरीस से सरकार में साथे रहल. लोग बाग मजाक में कहेला कि संघतिया मतलब जे संगे रहि के घात करे. तेलुगू देशम पार्टी के शिकायत बा कि ओकरा राज्य के विशेष दर्जा काहे नइखे देत केन्द्र सरकार. केन्द्र करे त का करे. कायदा कहत बा कि उत्तर पुरुब के राज्यन का अलावे कवनो दोसरा राज्य के विशेष दर्जा ना दीहल जा सके बाकिर तेदेपा के जिद बा कि ना विशेष दर्जा चहबे करी. बिहारो के मांग चलल आवत बा एही विशेष दर्जा के बाकिर जदयू मे अतना समुझ बाकी बा कि ऊ एकरा ला जिदियात नइखे. अगर आंध्र जइसन राज्य के विशंष दर्जा दे दिआव त कुछेके राज्य बाची जे ओकरा ले बेहतर बा ना त करीब करीब सभे विशेषे राज्य हो जाई. भर गाँवे छँटुआ हो जाई त असत छँटुआ त उहे नू रही जे बाच गइल होखे.
बाकिर एहिजा असल कारण कुछ फरके बा. गोरखपुर आ फूलपुर उपचुनाव हारते विपक्षियन के लागे लागल बा कि मोदी के हरावल मुश्किल नइखे. बस उनुका खिलाफ सगरी गोल एक जुट हो के लड़े. बिहार में एकर पहिला प्रयोग भइल बाकिर नीतीशे के बुझाइल होखी कि साँप आ नेवला के साझेदारी कइसन बीतेला. यूपी में गेस्ट हाउस कांड भुला के अखिलेश के बुआ जी अपना बबुआ के उमीदवारन के समर्थन दे दिहली आ उपचुनाव में बबुआ के गोल दुनु सीट जीत गइल. अब बबुए के मन जानत होखी कि बुआ के रिटर्न गिफ्ट दीहल कतना मुश्किल भा महँग पड़े जा रहल बा. दुनु सीट पर आपन जमानत जप्त करा के कांग्रेसी बबुआ एही प खुश बाडें कि भाजपा हार गइल. आपन जमानत जप्ती के उनुका कवनो अफसोस नइखे. खुशी बा कि मोदी हार गइलन.
आ देखते देखत बहुते बरियार लउकत मोदी सरकार कमजोर लउके लागल बिया. दावा से नइखे कहल जा सकत कि सोमार का दिने मोदी सरकार के आखिरी दिन होखी कि ना. आ याद आवत बा ऊ दिन जब हाराबाजी जइसन लागल रहे कि स्काईलैब पहिले गिरी कि मोरार जी के सरकार. तेदेपा छटक गइल बा, शिवसेना कोन्हियाइल चलत बा, शत्रु जइसन एकाध गो सांसद दगा दे देसु त भाजपा के बहुमत खतम आ ओकरा बाद शुरु हो जाई बाकिर संधतियन के घात.
भगवान मत करसु कि अइसन होखे. आ ई सभ देखि के एगो सीखो मिलत बा कि अगिला लोकसभा चुनाव में लोग एकजुट रहसु आ अगड़ा-पिछडा़, दलित-सवर्ण के दुश्मनी चाल से बच के रहसु. एगो सीट जीतला पर तस्लीमाबाद में लागल पाकिस्तान जिन्दाबाद आ भारत तेरै टुकड़े होंगे के नारा के ट्रेलर समुझीं. फिलिम अबहीं बाकी बा दोस्त.
75 total views, 2 views today


text:
पिछला दस नवम्बर के वाराणसी में दत्तात्रेय दत्तोपन्त ठेगड़ी कर्मचारी रक्त सहायता समूह के रक्तदान शिविर लगावल गइल जवना के उद्घाटन डीरेका महाप्रबन्धक के. बी. एल. मित्तल कइलें. ई रक्त सहायता समूह डी. एल. डब्ल्यू. मजदूर संघ के ह. शिविर में मिलल रक्त के इण्डियन मेडिकल एसोसिएशन के लहुराबीर शाखा के ब्लड बैंक में राखल जाई जहाँ से जरूरत पड़ला पर रेलकर्मी भा ओकरा परिजन के दिहल जाई.
एह शिविर में डी.एल.डब्ल्यू. मजदूर संघ के अध्यक्ष नरेंद्र कुमार मिश्र , महामंत्री राधा बल्लभ त्रिपाठी, डी. के. सिंह, पी.के. एन. सिंह, मुकेश सिंह, राकेश, दीपेश, राम सिंह, गजेंद्र सिंह, विधालाल रजक, अमित श्रीवास्तव, पारसनाथ, क़ृष्ण मोहन तिवारी, राम मोहन तिवारी, वेद सिंह, मुन्ना प्रसाद , एस. पी. सिंह, अनिल खरे, इरशाद अहमद, अशोक कुमार, अमित खरे, प्रदीप गर्ग, अजय क़ृष्ण प्रसाद, सुरेश विश्वकर्मा, विजय गुप्ता, नवीन सिन्हा, अखिलेश राय, प्रदीप पाल, अंजनी सिंह, अविनाश पाठक का साथे डी.एल.डब्ल्यू. मजदूर संघ के सैकड़ो कार्यकर्ता रक्त दान कइलें.
शिविर आयोजन में सीएमएस डॉ पद्म सिंह, डॉ. एस. एस. नेगी, डॉ. आर.सी. त्रिवेदी, डॉ. सुनील कुमार, डॉ. शंकर सिंह, डॉ. मधुलिका सिंह, आ डॉ. गौतम सेन से विशेष सहयोग मिलल.
(स्रोत – अविनाश पाठक, मीडिया प्रभारी)
27 total views, 2 views today


text:
लखनऊ। उत्तर प्रदेश में रविवार को अखिलेश यादव और राहुल गांधी संयुक्त रूप से रोड शो करने जा रहे हैं।...
Uttar Pradesh
लखीमपुर खीरी। उत्तर प्रदेश के मुख्यमंत्री अखिलेश यादव ने बुधवार को जनता से समाजवादी पार्टी को फिर से सत्ता...
गाजीपुर। समाजवादी पार्टी (सपा) के राष्ट्रीय अध्यक्ष अखिलेश यादव ने समाजवाद का नमूना पेश करते हुए शिवपाल गुट की...
लखनऊ/एटा। उत्तर प्रदेश के एटा जिले में गुरुवार सुबह स्कूली छात्रों को ले जा रही एक बस और ट्रक के...
अमेठी। उत्तर प्रदेश के परिवहन मंत्री व अमेठी से विधायक गायत्री प्रजापति के करीबी सपा कार्यकर्ता हरीश यादव के मकान...
नई दिल्ली। उत्तर प्रदेश की सत्तारूढ़ समाजवादी पार्टी (सपा) में चल रही अंदरूनी कलह में मुख्यमंत्री अखिलेश यादव को...


text:
भोजपुरी अभिनेत्री कल्पना शाह पिछला दिने रामपुर में हो रहल भोजपुरी फिल्म “हमरा नावे जिला हिलेला” के शूटिंग का दौरान घवाहिल हो गइली. चोट लगला का बाद कल्पना शाह के अस्पताल ले जाये के पड़ल जहाँ डाक्टर उनुका के एक हफ्ता आराम करे के सलाह दिहले. बाकिर अपना काम का प्रति समर्पित कल्पना शाह दर्द आ चले में दिक्कत का बावजूद आपन शूटिंग जारी रखली. अलका राय के बनावल एह फिल्म के निर्देशन रवि सिन्हा करत बाड़े. फिल्म के मुख्य कलाकारन में विनय आनन्द, कल्पना शाह, अवधेश मिश्रा, सुनील तिवारि, दिव्य ा द्विवेदी, कोमल ढिल्लन वगैरह के नाम शामिल बा. गीत श्याम देहाती के, संगीत राजेश रजनीश के, नृत्य रेड्डी के, फाइट सतीश रेड्डी के आ छायांकन शक्ति सोनी के बा.
(स्रोत – संजय भूषण पटियाला)
41 total views, 2 views today


text:
सिनेमा भोजपुरी के मेगा स्टार मनोज तिवारी आ ड्रीम गर्ल रिंकू घोष पिछला दिने अपना फिल्म ‘भईया हमार दयावान’ के प्रमोशन खातिर जब वितरक हरीश जायसवाल आ निर्देशक असलम शेख का साथे मुंबई के नवरंग सिनेमा आ भिवंडी के सिनेमा घर चहुँपलें त ओहिजा एह लोग के एक झलक पावे खातिर सिनेमाघर खचाखच भर गइल आ बहरियो हजारन के भीड़ जमा हो गइल.
मनोज तिवारी आ रिंकू घोष से हाथ मिलावे, ऑटोग्राफ लेबे खातिर भगदड़ मच गइल. केहू तरह एह लोग के सिनेमा घर के स्टेज पर ले आवल गइल. एहिजा वितरक हरीश जायसवाल दर्शकन के मरजी समुझत मनोज तिवारी के माइक थमा दिहलन. मनोज तिवारी आ रिंकू घोष के कैमरा में क़ैद करे खातिर मीडियो के लोग उत्साह देखावल आ दर्शको भर हीक अपना अपना कैमरा से फोटो खींचले.
मनोज तिवारी जब दर्शकन से पूछलें कि फिल्म कइसन लागल त सभकर कहना रहे कि बहुते साथ सुथर आ परिवार संग देखे लायक बावे. एह पर मनोज तिवारी कहलन कि त फेर अपना पूरा परिवार का साथे आ के फिलिम देखीं.
एह मौका पर मनोज तिवारी देवी गीत गा के सुनवले. रिंकू घोष के माइक दिहल गइल त ऊ दर्शकन से भोजपुरी में बतियवली आ मनोज तिवारी के खूबे तारीफ कइली. हरीश जायसवाल, निर्देशक असलम शेख, मोनालिसा, आ अवधेशो मिश्रा वगैरह दर्शकन से रूबरू भइले.
(शशिकांत सिंह रंजन सिन्हा के रपट से)


text:
भोजपुरी चैनल महुआ टीवी के लोकप्रिय शो ‘सुरों का महासंग्राम’ के विजेता के ताज झारखण्ड के अरूणदेव यादव का माथे चढ़ल जे बिहार के प्रतीक राज के आठ हजार वोट से हरा दिहलें. पटना के बी.एम.पी. ग्राउण्ड से लाइव कार्यक्रम के ग्रैण्ड फिनाले में यु.पी. के कल्पना तिसरका जगहा रहली.
पचास हजार लोग का मौजुदगी में भइल एह फिनाले में मनोज तिवारी, निरहुआ, पाखी हेगड़े, संभावना सेठ, प्रवेशलाल, शुभी शर्मा, उत्तम तिवारी, संगीतकार धनंजय मिश्रा, सतीश, अजय, गायक मोहन राठौर, ममता रावत आ आलोक कुमार रंगारंग कार्यक्रम पेश कइलें.
शुभी के ठुमका के दिवाना भइल पटना
अदाकारा शुभी शर्मा के लगावल ठुमका पटना के आपन दिवाना बना लिहलसि. एह परफारमेंस में उनुकर जोड़ीदार रहलें प्रवेश लाल. बैकग्राउंड में बाजत रहल “दिलवालों के दिल का करार लूटने मैं आई हूं यूपी बिहार लूटने” आ दोसरका गौत रहल “बोले दिल के मुर्गा कू कू..”
एह कार्यक्रम के मुख्य अतिथि रहलें बिहार के मुख्यमंत्री नितीश कुमार आ महुआ के सी.एम.डी. पी.के. तिवारी.
(प्रशांत निशांत के रपट)


text:
एचटीटीपी कुकी
एचटीटीपी कुकी (अंगरेजी: HTTP cookie) (भा इंटरनेट कुकी, वेब कुकी या खाली कुकी) एक तरह के छोट डेटा होला जे वेबसाइट द्वारा भेजल जाला आ इंटरनेट ब्राउज करे वाला ब्यक्ति के कंप्यूटर में वेब ब्राउजर द्वारा सहेज लिहल जाला। कुकी सभ वेबसाइट द्वारा कुछ जानकारी हासिल करे खाती इस्तेमाल होखे लीं, जइसे कि प्रयोगकर्ता कवन-कवन पन्ना पर गइल, शॉपिंग कार्ट में का का सहेजले बा आ अउरी अइसने डेटा। कुछ वेबसाइट एह तरह के आँकड़ा हासिल क के ओनहन के बिग्यापन कंपनी सभ के बेच देलीं ताकि प्रयोगकर्ता के ओकरा ब्राउजिंग आदत के अनुसार विज्ञापन देखावल जा सके।
गूगल के प्रोजेक्ट जीरो के रिसर्चर जान हॉर्न के कहनाम बा कि कुकी सभ के बीचा में के इकाई, जइसे कि वाई-फाई प्रोवाईडर, द्वारा भी पढ़ल जा सके ला। उनके सलाह बा कि सर्च करत समय इनकाग्नीटो मोड में सर्च करे के चाहीं अगर अइसन चीज से बचे के होखे।[1]
संदर्भ[संपादन करीं]
- ↑ Want to use my wifi?, Jann Horn, accessed 2018-01-05.


text:
संपादन समिति
संपादक
कला-संपादक
श्री पंकज तिवारी
संपादन मण्डल
डॉ. अमरेन्द्र पाण्डेय
फ़ॉलोअर
लेखकवृंद
- अंकुश्री
- अक्षय कुमार पांडेय
- अक्षयवर दीक्षित
- अनिमेष कुमार वर्मा
- अनिरूद्ध
- अनिरूद्ध शाह
- अब्दुल ग़फ़्फ़ार
- अभय कृष्ण त्रिपाठी "विष्णु"
- अभिषेक भोजपुरिया
- अभिषेक यादव
- अमरकांत
- अम्बिकादत्त त्रिपाठी 'व्यास'
- अरुण शीतांश
- अवधेन्द्रदेव नारायण
- अविनाश चन्द्र विद्यार्थी
- अशोक कुमार तिवारी
- अशोक कुमार मिश्र
- अशोक कुशवाहा
- आकाश महेशपुरी
- आचार्य महेन्द्र शास्त्री
- आचार्य श्रद्धानन्द अवधूत
- आचार्य हरेराम त्रिपाठी ‘चेतन’
- आदित्य दूबे
- आदित्य प्रकाश अनोखा
- आर. डी. एन. श्रीवास्तव
- आशीष कुमार मिश्रा
- आशुतोष कुमार सिंह
- आसिफ रोहतासवी
- इंजीनियर राजेश्वर
- उदय नारायण सिंह
- ऋषि कांत उपाध्याय
- ओशिन शिशिर "रफेल"
- कनक किशोर
- कन्हैया प्रसाद तिवारी
- कन्हैया यादव
- कन्हैया सिंह 'सदय'
- कबीरदास
- कमला प्रसाद मिश्र ‘विप्र’
- कलक्टर सिंह ‘केसरी’
- कवीन्द्र नाथ पाण्डेय
- कुंज बिहारी 'कुंजन'
- कुबेरनाथ मिश्र 'विचित्र'
- कुलदीप नारायण ‘झड़प’
- केशव मोहन पाण्डेय
- कैलाश गौतम
- गंगा प्रसाद 'अरूण'
- गंगाशरण शर्मा
- गणेश दत्त ‘किरण’
- गणेश नाथ तिवारी 'विनायक'
- गायत्री सहाय
- गिरिजा देवी
- गुरुविन्दर सिंह
- गुरूविन्द्रा सिंह 'गुरू'
- गुलरेज शहजाद
- गुलाबचंद सिंह ‘आभास’
- गोपालजी ‘स्वर्णकिरण’
- गोबर्धन ‘भोजपुरी’
- गोरख पाण्डेय
- घाघ
- चंद्रशेखर मिश्र
- चतुर्भुज मिश्र
- चन्दन कुमार सिंह
- चन्द्रभूषण पाण्डेय
- चन्द्रशेखर प्रसाद ‘परवाना’
- चौधरी कन्हैया प्रसाद सिंह 'आरोही'
- चौरंगीनाथ
- जगदीश ओझा ‘सुन्दर’
- जगदीश खेतान
- जगदीश पंथी
- जगन्नाथ
- जनकदेव जनक
- जनकवि भोला
- जयशंकर प्रसाद द्विवेदी
- जलज कुमार अनुपम
- जवाहर लाल 'बेकस'
- जितराम पाठक
- जौहर शफियाबादी
- टेकमन राम
- डा उमेशजी ओझा
- डा. गोरख प्रसाद मस्ताना
- डा. चंद्रेश्वर
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ प्रमोद कुमार पुरी
- डॉ भगवान सिंह 'भास्कर'
- डॉ राधेश्याम केसरी
- डॉ रामजन्म मिश्र
- डॉ. आशारानी लाल
- डॉ. रजनी रंजन
- डॉ. रामरक्षा मिश्र विमल
- डॉ. सुनील कुमार पाठक
- डॉ. स्वर्ण लता
- डॉ. हरेश्वर राय
- डॉ.कमल किशोर सिंह
- डॉ० ब्रज भूषण मिश्र
- तारकेश्वर मिश्र 'राही '
- तारकेश्वर राय 'तारक'
- तेग अली-तेग
- त्र्यम्बक नाथ त्रिपाठी
- दरसन दास
- दरिया साहेब
- दिनेश पाण्डेय
- दिलीप कुमार
- दिलीप कुमार पाण्डेय
- दीपक तिवारी
- दुर्गाशंकर प्रसाद सिंह 'नाथ'
- दुर्गेंद्र अकारी
- दुर्गेश्वर राय
- दूधनाथ उपाध्याय
- देवेन्द्र आर्य
- देवेन्द्र कुमार राय
- धरनीदास
- धरमदास
- धरीक्षण मिश्र
- धर्मेन्द्र कुमार पाण्डेय
- नज़ीर बनारसी
- नन्दकुमार त्रिपाठी
- नबीन कुमार
- नर्वदेश्वर पाण्डेय देहाती
- नवीन कुमार पाण्डेय
- नागेन्द्र प्रसाद सिंह
- निशा राय
- नूरैन अंसारी
- प. व्रतराज दुबे 'विकल'
- पंकज तिवारी
- परमहंस शिवनारायण स्वामी
- परिचय दास
- पलटूदास
- पाण्डेय कपिल
- पी.चंद्रविनोद
- पूजा बहार
- प्रकाश उदय
- प्रदीप कुमार दाश 'दीपक'
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रमोद शुक्ल "पिपासु"
- प्रशान्त पाण्डेय
- प्रसिद्ध नारायण सिंह
- प्रिंस रितुराज दुबे
- प्रो. हरिकिशोर पाण्डेय
- फतेहचन्द ‘बेचैन’
- फन्दोत्तीर्णानन्द पुरी
- बच्चू पाण्डेय
- बरमेश्वर सिंह
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- बैद्यनाथ पाण्डेय ‘कोमल’
- बैधनाथ पाण्डेय 'कोमल'
- भगवती प्रसाद द्विवेदी
- भारतेन्दु हरिश्चंद्र
- भावेश अंजन
- भिखारी ठाकुर
- भीखम राम
- भीखा साहब
- भुवनेश्वर प्रसाद श्रीवास्तव ‘भानु’
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मदनमोहन पाण्डेय
- मनसा राम
- मनोज भावुक
- मनोरंजन प्रसाद सिंह
- मन्नन द्विवेदी 'गजपुरी'
- महातम मिश्र 'गौतम'
- महामाया प्रसाद 'विनोद'
- महेन्द्र प्रसाद सिंह
- महेन्द्र मिश्र
- मास्टर अजीज
- मिर्जा खोंच
- मुकुन्द मणि मिश्रा
- मुफ़लिस
- मृत्युंजय अश्रुज
- मैनावती देवी श्रीवास्तव "मैना"
- मोती बी.ए.
- योगेन्द्र शर्मा 'योगी'
- रंगनाथ द्विवेदी
- रजनीकांत राकेश
- रमाशंकर वर्मा ‘मनहर’
- रवीन्द्रनाथ टैगोर
- रश्मि प्रियदर्शनी
- रसिक बिहारी ओझा 'निर्भीक'
- राकेश
- राज जौनपुरी
- राजीव उपाध्याय
- राजेश भोजपुरिया
- राधामोहन चौबे 'अंजन'
- राम जियावन दास 'बावला'
- राम प्रकाश तिवारी
- रामदरश मिश्र
- रामदेव द्विवेदी ‘अलमस्त’
- रामनाथ राजेश
- रामनारायण उपाध्याय
- रामपति रसिया
- रामवचन शास्त्री 'अंजोर'
- रामविचार पाण्डेय
- रामवृक्ष राय 'विधुर'
- रामेश्वर सिंह 'कश्यप'
- राहगीर
- राहुल सांकृत्यायन
- लछिमी सखी
- लव कान्त सिंह
- लाल बिहारी गुप्ता 'लाल'
- लाल बिहारी लाल
- विजय मिश्र बाबा
- विद्या शंकर विद्यार्थी
- विद्यानिवास मिश्र
- विनीता ‘रंजन’
- विवेक मणि त्रिपाठी
- विवेक सिंह
- विवेकी राय
- विश्वनाथ प्रसाद 'शैदा'
- विष्णुदेव तिवारी
- वैदेहीशरण 'बनियापुरी'
- शम्भु शरण नवीन
- शशि प्रेमदेव
- शिवपूजन लाल विद्यार्थी
- शैलेन्द्र कुमार साधु
- श्याम कुँवर भारती
- श्वेताभ रंजन
- संजय कुमार ओझा
- संजीव वर्मा 'सलिल'
- संत गुलाल साहब
- संत गोरखनाथ
- संत ताले राम
- संत देवदत्त
- संत भगती दास
- संत रैदास
- संतोष पटेल
- संदीप राज़ आंनद
- सच्चिदानंद हीरानंद वात्स्यायन ‘अज्ञेय’
- सत्यनारायण मिश्र ‘सत्तन'
- समता सहाय
- सरोज सिंह
- सिपाही सिंह 'श्रीमंत'
- सीमा मिश्र
- सुनील चौरसिया "सावन"
- सुनील सिन्हा
- सुभाष पाण्डेय
- सुरेश कांटक
- सुशांत शर्मा
- सूरज द्विवेदी 'सरस'
- सूर्यदेव पाठक'पराग'
- सौरभ पाण्डेय
- सौरभ सतर्ष
- स्वामी भिनक राम
- स्वामी विमलानन्द सरस्वती
- हरिद्वार प्रसाद ‘किसलय’
- हरिराम द्विवेदी
- हरिवंश पाठक 'गुमनाम'
- हीरा ठाकुर
- हीरा डोम
- हृषिकेश चतुर्वेदी
संपर्क फ़ॉर्म
गमछा पाड़े -4 - अभय कृष्ण त्रिपाठी "विष्णु"
पाड़ेजी के बात सुन के सबकरा चेहरा पर बेचैनी आ गइल. केहू के कुछ ना बुझाइल कि का कहल जाव, बाकि राजन से ना रहल गइल अउरी ऊ तमतमा के पाड़ेजी से सवाल कईलस - 'आप कहे का चाहत हउआ ? चाचाजी के कतल ममता कईले हव?'
'अबहीं हम कुछ कहत कहाँ बानी जवाईं बाबू. अबहीं त हम सिरिफ पूछत बानी. बाकि जब खाली पूछला पर ईंहाँ के ई हाल बा त कहला पर का होखी ई सोचे के बात बा. वइसे आपके जानकारी खातिर बता दीं कि ममता से ई कतल तबहीं हो सकेला जब ओकरा साथे आप जईसन मरद भी होखे. काहे से कि ममता अकेले अपना बूता पर महादेव बाबू के दिल के दौरा पड़ल शरीर के पंखा से ना लटका सकेले. ई बात सुन के राजन के चेहरा पर परेशानी आ गइ देख के गमछा पाड़े आगा कहलें, का हो गइल जवाईं बाबू ? कहीं हमार बात साँच त नइखे न?'
'जीऽऽऽ?' - एतना सुने का बाद राजन के चेहरा से लागे लागल जइसे कि सचमुच उहे खूनी होखे.
'बस कर त गमछा पाड़े! सबके मालूम हव कि भईया के लाश जवना कमरा में पंखा से लटकत मिलल ऊ कमरा अन्दर से बन्द रहे जवन कि पुलिस के आवे के बाद तोड़ल गयल. बाते करे के हव त कुछ ठोस बात करा. ई सब तमाशा करे के जरुरत नाही हव.' - आखिर में बुआजी से ना रहल गइल अउर उ तमतमात गमछा पाड़े पर बरस पड़ली.
'बहिना जेतने बड़ गुत्थी रहेला ओकरा के सुलझावे में ओतने बड़ नाटक के जरुरत पड़ेला. बाकि बात जब ठोस बात के आ ही गइल बा त हम एतने कहेब कि जदि कातिल ई घर के केहु बा त ऊ सिर्फ अउर सिर्फ राउर ई साहबजादा हो सकेले.' ई बात कह के पाड़ेजी बुआ के लड़िका मोहन के सामने ठाड़ हो जात बाड़े. मोहन के हालत त राजनो से खराब हो गइल. ऊ आपन नजर पाड़ेजी से चोरावे लागल. 'का मोहन बबुआ, तोहरो बहिना के तरह से कुछुओ कहे के बा कि अइसहीं भकुआ भकुआ के एन्ने ओन्ने देखत रहबऽ.'
'बाकि गमछा चच्चा..?' ममता कुछ कहे के चाहत रहे कि पाड़ेजी इशारा से ओकरा के बोले से रोक के खुद बोले शुरु कइले, 'केहु के कुछ कहे के जरुरत नइखे. हम सबकरा शंका के जवाब देब बाकिर पहिले मोहने बबुआ पर शके ना बलुक यकीनो के कारण बतायेब. -
'कारण नम्बर एक - हत्या के पहिले वाला हफ्ता में महादेव बाबू अउरी मोहन बबुआ में पइसा के ले के तकरार.' एतना कहला के बाद पाड़ेजी एक पल खातिर सबकर चेहरा देखले अउरी फिर कहे शुरु कइले -
'कारण नम्बर दू - कउनो कारन से मोहन बबुआ के जेतना पईसा के जरुरत ओतने पईसा महादेव बाबू के अलमारी से गायब होना.' एतना सुनला के बाद मोहन के चेहरा देखे लायक रहे अउरी सब पाड़ेजी के आश्चर्य से देखत रहे.
'कारन नम्बर तीन. मोहन बबुआ के ओतने पईसा केहु के देत खानी खुद ठलुआ अपना आँखि देखले बा.' एतना कहला के बाद पाड़ेजी मोहन के आँखि में आँख गड़ा के पूछले, 'का हो बबुआ हम साँच कहत बानी नू?'
सब खामोशी से गमछा पाड़े के बात सुनत रहे बाकि मोहन के माई से ना रहल गइल, अउरी ऊ तिलमिला के गुस्सा में आपन सवाल कइली - 'लगत हव कि पाँच लाख के बात सुन के तोहार दिमाग सचमुच में खराब हो गयल हव. कब्बो कहत हउआ कि भईया के मौत दम घुटले के कारण से भयल अउरी कब्बो कहत हउआ कि मोहन कातिल हवऽ. जबकि भईया के लाश अन्दर से बन्द कमरा से बरामद भयल हव.'
वइसे ऊँहा मौजूद सबका चेहरा से ईहे लागत रहे कि केहु के गमछा पाड़े के बात नीक ना लागत रहे, बाकि पाड़ेजी के चेहरा से साफ लागत रहे कि ऊ आजे कातिल के पकड़वा दीहें.
'ठीक बा त अब हम पहिले ई साबित करेब कि भीतर से बन्द कमरा में से कातिल (मोहन के घुरत कहलन) बहरी कइसे आइल?' एतना कहला के बाद पाड़ेजी ममता के ओर मुखातिब भइले. 'ममता बिटिया हम ऊ कमरा मे चले चाहब.'
'जरुर.' कह के ममता एक तरफ चल दिहलस आ पाछा पाछा सब लोगो. एगो कमरा के बहरी ममता खाड़ हो गइल अऊरी बतवलस कि इहे कमरा बा. पाड़ेजी कमरा में जाये लगले त सब लोग ऊनकरा पीछे जाये लागल लेकिन पाड़ेजी सबकरा के बहरिये रोक दिहले अउरी खुद अकेले अन्दर चल गइले. साथे साथ भीतरी से दरवाजा बन्द कर दिहले. पाँच मिनट से ज्यादा बीतला पर सब केहु आपस मे खुसुर पुसुर करे लागल आ जब ना रहल गइल त सब लोग के बीच दरवाजा खटखटावे के तय भइल.
एकरा पहिले कि दरवाजा खटखटा के पाड़ेजी से जी से दरवाजा खोले के कहाइत, पाड़ेजी बहरी से आके सबकरा के चउँका दिहले.
'दरवाजा खटखट करे के दरकार नइखे ममता बिटिया. हम ईहँवा बानी.'
ई आवाज पर सब पलट के देखत बा त पाड़ेजी बहरी से अन्दर आवत रहले आ आके बुआजी के पास खाड़ हो गइले. सब उनकरा के अचरज से देखत रहे, अचरज में बुओजी रही बाकि उनकर चेहरा देख के लागत रहे कि ऊ अबहीओ मोहने क तरफ से कुछ कहे चाहत रहली. एकरा पहिले कि ऊ कुछओ कहती पाड़ेजी हाथ के ईशारा से ऊनका के रोक दिहले. 'बहिना जवनो पुछे ताछे के बा तनिका देर बाद पूछ लीहऽ.' फेर सबकरा से कहलन, 'अब आप सब लोग ई समझ लीं जा कि हम लोग दरवाजा तूड़ के अन्दर जात बानी जा.' कहके पाड़ेजी दरवाजा खोल दिहले अउरी सबकरा साथे भीतरी चल गइले.
अन्दर जाके सब कमरा के आश्चर्य से देखे लागल काहे से कमरा के दुनो खिड़की बन्द रहे आ पाड़ेजी इत्मीनान से पान मसाला खाये लगले. सब केहु कभी कमरा के त कभी पाड़ेजी के देखे लागल.
'जेकरा जेकरा शक होखे ऊ पहिले निमना से जाँच लेव कि कमरा के खिड़की अन्दर हाली ठीक से बन्द बा कि ना. बहिना हम त कहेब कि सबसे पहिले तू ही जाँच लऽ.'
बुआजी खिड़की जाँचे लगली अउर जब तय हो गइल कि खिड़की अन्दर से बन्द बा त उनका माथे पसीना छूटे लागल. पाड़ेजी कबो बुआजी के देखे लगले आ कबो मोहन के. मोहन के त समुझे में ना आवत रहे कि ऊ का कहे. ममतो एकदमे खामोश मगर अचरज से मोहन, बुआजी अउरी पाड़ेजी के बारी बारी से देखे लागल. कमरा के खामोशी पाड़ेजी के जवन आवाज से टूटल ओकरा के सुन के आ ओकर प्रतिक्रया देख के सब अउरी आश्चर्य में पड़ गइल. जबकि पाड़ेजी के चेहरा पर निश्चिन्तता के भाव बरकरार रहे. मानो पाड़ेजी मामला सुलझा दिहले.
आखिर पाड़ेजी कइले का?
-----------------------------------------------
अभय कृष्ण त्रिपाठी "विष्णु"
अंक - 80 (17 मई 2016)
सदस्यता लें टिप्पणियाँ भेजें (Atom)
सब्सक्राइब लोकमन
कुल्ह सदस्य
फेसबुक से जूड़ीं
ट्वीट
परसिध पोस्ट
-
तू दुर्गा बनिके अईलू तोहरे बल वीर चलावत भाला। माई सरस्वती तू बनलू तोहरी किरिपा कविता बनि जाला। आठ भुजा नभचुम्बी धुजा नही मैहर मे सीढियाँ च...
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
अंक के रचनाकार (मैना: वर्ष - 6 अंक - 116) संपादकीय संत साहित्य धरनीदास भीखादास लछिमी सखी पुरनकी धार (काव्य) महेंद्र मि...
-
भोजपुरी साहित्य के इतिहास लगभग एक हजार साल से अधिका पुरान बा। एह काल अवधि में भोजपुरी साहित्य एगो लमहर जतरा तय कइले बिया। कविता से शुरू ...
-
सबेरे-सबेरे निकलेनी जब काम पऽ अपना तऽ साँझी के खाना के मेयन बता के जानी कि वादा रहेला लवटि के आइब साँझी खा जरूर। जब दिन में आवेला फोन कई ब...
-
आवऽ आवऽ सँइया आवऽ बहरा से घरे छठिया बरत तुहूँ करे, भुईंया परी संझवत करे, अरघ देबे भिनसहरे, छठिया...। मिलिजुल कइल जाई दुनहूँ परानी पोखरा के...
-
सँझवत अक्टूबर-दिसम्बर 2020 वर्ष - 2 अंक-7 संपादकीय 1. बदल रहल बा भोजपुरी का प्रति नजरिया - रामरक्षा मिश्र विमल लेख/संस्मरण 2. रघुबीर नारायण ...
-
आजु मोरी घरनी आजु मोरी घरनी निकरली मोरे घर से, मोरा फाटि गइले आल्हर करेज। राम नाम सत सुनि मैं गइलों बउराई, कवन रछसवा गइल रानी के हो खाई।...
-
महिला लोगन के जोगदान हमेसा से समाज, संस्कृति अउर सभ्यतन के बनावे आ जोगावे में रहल बा। बात भाषा के होखे भा संस्कृति के, महिला लोग एकरा ह...
-
सोंचे में सकुचातानी कहे में भीतरे डेराइला, रोज अंजुरी में धुंध सहोरले दिल के कठवत में नेहाइला। बेवहार के बागि नोचाता फीकीर केहुके हइए नइखे...


text:
गोल्ड कोस्ट 07 अप्रैल (वार्ता). 21वां राष्ट्रमंडल खेलन में वजन उठावे का खेल में भारोत्तोलक खिलाड़ियन से मिल रहल पदकन में इजाफा करत आजु सतीश कुमार शिवालिंगम भारत के तिसरका स्वर्ण पदक दिआ दिहलन.
77 किलोग्राम वर्ग में कुल 317 किलोग्राम वजन उठाके स्वर्ण पदक जीते वाला सतीश शिवालिंगम स्नैच में 144 किलोग्राम आ क्लिन एंड जर्क में 173 किलोग्राम वजन उठा के ई पदक हासिल कइलन. उनुकर उठआवल कुल वजन 317 किलोग्राम रहल.
भारत के 21वां राष्ट्रमंडल खेलन में मिले वाला ई तिसरका स्वर्ण पदक आ कुल पांचवां पदक हो गइल. आ ई सगरी पदक भारोत्तोलके खिलाड़ी दिअवलें बाड़े.
26 total views, 1 views today


text:
चंचल चितवन, मधुर मुस्कान आ खनकत आवाज़ के धनी गुंजन पन्त के भोजपुरी सिनेमा में सफल अभिनेत्री मानल जाला. अपना पसंद का हिसाब से गुंजन कमे बाकिर बढ़िया आ नारी सम्मान वाली फिलिमे में काम करेली.
पिछला साल के सफल आ यादगार फिलिम ‘लक्ष्मण रेखा’ में गुंजन पन्त के किरदार लोग आजुओ नइखे भुलाइल. उ किरदार एगो घरेलू औरत के रहुवे जे एहु जमाना में अनपढ़ रहुवे आ आधुनिकता के चमक दमक से कोसो दूर. उ संस्कारवान आ गुणवान महिला कइसे आपन घर परिवार संभारत नारी के आन बान शान खातिर मंत्री बन के असामाजिक लोगन के खात्मा कइलसि.
अब बात कइल जाव ‘भईल तोहरा से प्यार – आई लव यू’ के त एह फिलिम में गुंजन पन्त गाँव के चुलबुली आ सिधवा लड़िकी के किरदार में बाड़ी. इहो किरदार लोग ढेर दिन ले याद राखी. नायक बाड़न विनय आनंद, निर्माता धर्मेन्द्र मौर्या आ निर्देशक शाद कुमार.
(रामचंद्र यादव)
34 total views, 4 views today


text:
प्रभु यादव, बारा ।। बारा के बुध्दगाई गाव मे स्कुल के जन्मजयन्ती अा अभिभावक दिवस के उपल्क्षय मे भईल कार्जक्रम मे शिक्षा अा स्वास्थ्य मे राजनैतिक ना करके पूर्व स्वास्थ मन्त्री एवम बारा क्षेत्र नम्वर १ के संसद उमाकान्त चौधरी बतावले बाडन । बारागढी गावपालीका १ मे रहल जनता माध्यमिक विद्दालय के जन्मजयन्ती के अवसर पर भईल कार्जक्रम के प्रमुख अतिथि चौधरी सम्बोधन करत राजनिति ना करे के बतावले बाडन । शिक्षा मे ध्यान ना देहला से समाज पछाडी परहल बा संसद चौधरी जनकारी देहले बानी । स्कुल जेतना अगाडि बढेके चाहिँ वोतना ना बढे सकल बा जवना के कारण राजनैतिक रहल चौधरी जनकारी करावले रहनी । शिक्षा सेहि देश समवृध्द होखेला अोकरा विशेष महत्व देके अगाडि बढावे के चौधरी जनकारी करावले रहलन । गरिबी अा बेरोजगारी के कारण देश मे अार्थिक सम्वृध्दी ना होए सकल चौधरी जनकारी करावले बानी । सब अधिकार स्थानीय तह मे अागईल बा अब पालीका से नियम बनाके शिक्षा के विकास कर सकेके संसद चौधरी जनकारी देहले बानी ।
जनता मावि मे अपन संसदीय कोष से अावेवाला वरीस मे २० लाख भौतिक पूर्वाधार मनावेला देवे के घोषणा संसद चौधरी कईले बानी । बिहान के अवसक्ता के खातिर अाजु के लईकालईकी सब मे लगानी कईल जरूरी रहल चौधरी जनकारी देहले बानी । विशिष्ठ अतिथि विराटनगर उच्च अदालत के शाखा घनकुटा उच्च अदालत के मुखय न्यायधिस निता गौतम जनानी सब के पढाइ मे पछाडी परला के कारण प्रदेश नम्वर २ के मुखयमन्त्री से लेयावल गईल बेटी बचाव बेटी पढाव कार्यक्रम से जनानी लोग मे शिक्षा मे सुधार होखे के जनकारी देहले बानी । मुद्दा कर के अगाडि बढला पर समाज विगरी गावमे अाईल स्थानीय निकाय मे मेलमिलाप करके बढला पर समाज मे सद्भाव कायम होखे के मुख्यन्यायधिस गौतम जनकारी करावले रहली ।
न्यायधिश मुद्दा मिलावेला रूपेया लेवेला कहल गलती ह विच के लोग अापन कमावेला रूपेया लेके दुख देवेला कवनो मुद्दा के खातिर कोईके रूपेया नादेवे के अाग्रह गौतम कईनी । बारागढी गावपालीका के अध्यक्ष देवदत् बछाड के सभापतित्वमे भईल कार्जक्रम मे भुईकप प्रविधि समाज नेपाल के महासचिव अामोदमणी दीक्षीत , संञचर प्रमुख इनजीनियर खडकसेन अोली , लोकसेवा अायोग के पूर्व सदस्य अर्जुनमणी दीक्षित , जिल्ला शिक्षा समन्वय इकाई के प्रमुख नारेन्द्रराज पौडेल , बारागढी के प्रशासकिय अधिकृत अमोद चौधरी थारू कल्याणकारी के अरूण चौधरी थारू , अभिभावक दुखहरण चौधरी , शिक्षक रामनाथ दास लगायत के लोग शिक्षा मे विशेष जोड देवे के कलक लोग ।
जन्म जयन्ती के असरपर खेलकुद मे भागलेके विजयी भईल लईकालइकी सब के पुरस्कार अा प्रमाण पत्र अा विधालय के बनावेला सुरूवात से कईल सहयोग करेवाला लोग के समान पत्र , कदर पत्र सहित दोसला अोढा के अतिथि लोग समान कईले रहल । कार्जक्रम के सञ्चालन निरमा चौधरी अा विधालय के कार्यपत्र प्रअ विरेन्द्र चौधरी सुनावले रहलन ।


text:
18 जुलाई 2015 का दिने नई दिल्ली के कनॉट प्लेस का कॉफी हाउस में भोजपुरी भाषा के अस्मिता बचावे खाति एगो विचार गोष्ठी भइल. एह बईठक में दिल्ली आउर बिहार के कुछ संगठन के प्रतिनिधि आ बुद्धिजीवी लोग के जुटान भइल आ भोजपुरी के अस्मिता के रक्षा खाति सभे के एक मंच पे आवे के आह्वान करल गइल. कार्यकारी तौर पे अबहीं भोजपुरी भाषा के समर्पित एगो गैर सरकारी संगठन पुरवइया के बैनर तले “भोजपुरी अस्मिता मंच” के गठन कइल गइल आ सर्वसम्मति से संजय ऋतुराज के एह मंच के संयोजक बनावल गइल.
एह बैठक में हालही में प्रकाशित खबर कि भोजपुरी के भारतीय संविधान के आठवीं अनुसूची मे शामिल ना कइल जाई प चर्चा भइल. बईठक में हाई लेवेल के कमिटी जे गृहमंत्रालय के रिपोर्ट भेजले रहे ओकर आ सचिव बी० के० प्रसाद का खिलाफ निंदा प्रस्ताव पारित भइल. बईठक के अध्यक्षता भोजपुरी के समर्पित पत्रिका आखर के प्रतिनिधि शशि रंजन मिश्र कइलें. उनकर कहना रहे कि केंद्र सरकार भोजपुरी भाषा-भासी लोग का साथे वादाखिलाफी करत बिया आ ई हमनी खाति बहुत दुख के बात बा. भोजपुरी के इतिहास गौरवशाली बा आ एकर अधिकार मिले से केहु नइखे रोक सकत.
विचार गोष्ठी के संबोधित करत अखिल भारतीय भोजपुरी लेखक संघ के महासचिव संतोष पटेल कहलन कि आठवीं अनुसूची में शामिल करे खाति सगरी जरूरी मापदण्ड भोजपुरी भाषा पूरा करेले आ एकर उचित हक मिलही के चाहीं. भोजपुरी देश मे अनेक प्रदेशन मे बोलल आ पढ़ावल जाला. भोजपुरी अस्मिता मंच मे शामिल अनेक संगठन के स्वागत बा आ हमनी के एकते हमनी के ताकत बनी.
एही क्रम के आगे बढ़ावत राजीव मिश्र कहलन कि सब संगठन के एकट्ठा होके भोजपुरी के लड़ाई लड़ल जरूरी बा. लोकसभा चुनाव के समय भोजपुरी खाति जे वादा भइल रहे ऊ पूरा होखे के चाहीं.
सत्येन्द्र उपाध्याय के कहना रहे कि भोजपुरी हमनी के मातृभाषा ह आउर हमनी के एकरा खाति तब तक संघर्ष करब जा जब तक एकर उचित हक आ सम्मान मिल नइखे जात.
एही दिशाईं आगा बढ़त जलज कुमार अनुपम कहलन कि आज हरेक भोजपुरिया के एह लड़ाई में शामिल होखे के जरूरत बा आ सभै मातृभाषा के उचित सम्मान दिआवे के दिशा में प्रयास करे.
एह मौका पे सभे प्रतिज्ञा कइल कि सभे तन, मन, धन से भाषा के सेवा करे खाति आ भोजपुरी अस्मिता मंच से प्रतिबद्धता बनाके राखी. उपस्थित सदस्य लोगन के कार्यभारो दियाइल. रवि तिवारी के जनसम्पर्क के जिम्मा दीहल गइल. रवि तिवारी के कहना रहे कि सभे के साथ लावे के बा आ लड़ाई के आगे बढ़ावे के बा.
गोष्ठी के समापन पे भोजपुरी अस्मिता मंच के नया नया बनावल संयोजक संजय ऋतुराज कहलन कि हमनी के प्राथमिकता बा कि सत्ता पक्ष ले आपन आवाज पहुंचावल जाए आ संगठन शक्ति से एहमें सफलता मिली.
एह बैठक के खास बात ई रहल कि ढेर जगह से लोग वीडियो कान्फ्रेंसिंग आ फोनो से जुड़ल रहले जेह में दुबई से नवीन कुमार, छपरा से अभिषेक कुमार, जमशेदपुर से राजेश कुमार आ दिल्ली से देवेन्द्रनाथ तिवारी अउर अजित तिवारी आदि सदस्यन के योगदान रहल. गोष्ठी में राज सिंह, विशाल सिंह, संजीव चौधरी, संतोष कुमार दुबे, उपेन्द्र कुमार दुबे आ मनोज दुबे वगैरह के उपस्थिती रहल.
भोजपुरी अस्मिता मंच, भोजपुरी
26 total views, 2 views today